# យុទ្ធសាស្ត្រភាពចម្រុះផ្នែកវប្បធម៌ និងភាសាឆ្នាំ

# 2024 - 2028

Khmer | ភាសាខ្មែរ

## ការទទួលស្គាល់ប្រទេស

NDIA ទទួលស្គាល់ជនជាតិដើម Aboriginal និងអ្នកកោះ Torres Strait នៃប្រជាជាតិនេះ និងអ្នកថែរក្សាប្រពៃណីនៃទឹកដីដែលទីភ្នាក់ងាររបស់យើងធ្វើអាជីវកម្មរបស់យើងនៅលើទឹកដីទាំងនោះ។

យើងសូមគោរពចំពោះអ្នកថែរក្សាទឹកដីដែលយើងធ្វើការក៏ដូចជាបុព្វការីជន និងចាស់ទុំរបស់ពួកគេទាំងអតីតកាល បច្ចុប្បន្នកាល និងកំពុងលេចចេញមកថ្មីៗ។

NDIA ប្តេជ្ញាគោរពដល់ទំនាក់ទំនងផ្នែកវប្បធម៌ និងខាងផ្លូវវិញ្ញាណពិសេសរបស់ជនជាតិដើម Aboriginal និងអ្នកកោះ Torres Strait ចំពោះដី ទឹក សមុទ្រ និងការរួមចំណែកដ៏សម្បូរបែបរបស់ពួកគេចំពោះសង្គម។

## បុព្វកថារបស់ CEO (ប្រធាននាយកប្រតិបត្តិ)

**ទីភ្នាក់ងារធានារ៉ាប់រងជនពិការថ្នាក់ជាតិ (NDIA)**

NDIA ប្តេជ្ញាចិត្តចំពោះប្រទេសអូស្ត្រាលី ដែលរួមបញ្ចូលពលរដ្ឋអូស្ត្រាលីទាំងអស់ដែលមានពិការភាព។

ចំណុចសំខាន់នៃការប្តេជ្ញាចិត្តនោះគឺជាទំនួលខុសត្រូវរបស់យើងក្នុងការគាំទ្រដល់មនុស្សដែលមានពិការភាព ដែលមានជាតិសាសន៍ ភាសា និងទំនៀមទម្លាប់ចម្រុះ ដើម្បីផ្តល់បទពិសោធន៍ដ៏ល្អបំផុតដល់អ្នកចូលរួម NDIS ទាំងអស់មកពីសាវតាចម្រុះផ្នែកវប្បធម៌ និងភាសា (CALD)។

យើងបានឮពីអ្នកចូលរួម CALD និងសហគមន៍របស់ពួកគេអំពីបញ្ហាប្រឈមនានាដែលពួកគេមានជាមួយនឹងការចូលប្រើប្រាស់ និងការប្រើប្រាស់ NDIS។ យើងដឹងថា NDIS មិនតែងតែទទួលស្គាល់តម្រូវការផ្នែកវប្បធម៌ និងភាសារបស់អ្នកចូលរួមនោះទេ។ យើងយល់ដឹងថាមនុស្សដែលមានពិការភាពនៅក្នុងសហគមន៍ CALD នានាប្រឈមមុខនឹងបញ្ហាជាបន្តបន្ទាប់ក្នុងការទទួលបានការគាំទ្រដែលពួកគេត្រូវការ។

យើងបានបង្កើតយុទ្ធសាស្រ្តភាពចម្រុះផ្នែកវប្បធម៌ និងភាសាឆ្នាំ 2024-2028 (យុទ្ធសាស្រ្ត) ដើម្បីធ្វើឱ្យប្រាកដថា NDIA ផ្តល់នូវលទ្ធផលកាន់តែប្រសើរឡើងសម្រាប់មនុស្សដែលមានពិការភាពមកពីសាវតា CALD។

យុទ្ធសាស្ត្រនេះត្រូវបានបង្កើតឡើងតាមរយៈការរចនារួមគ្នា។ ការរចនារួមគ្នាមានន័យថាយើងស្តាប់ និងរៀនសូត្រពីអ្នកចូលរួម ក្រុមគ្រួសារ បុគ្គលិក អ្នកផ្តល់សេវា និងក្រុមសហគមន៍នានា។ ក្នុងការបង្កើតយុទ្ធសាស្រ្តនេះ យើងបានធ្វើការរួមគ្នាជាមួយអ្នកចូលរួម NDIS, CALD និងអ្នកពាក់ព័ន្ធក្នុងវិស័យពិការភាព បុគ្គលិក និងដៃគូនានាដើម្បីបង្កើតយុទ្ធសាស្រ្តមួយដែលឆ្លុះបញ្ចាំងយ៉ាងពិតប្រាកដពីបទពិសោធន៍ជីវិតរបស់អ្នកចូលរួម CALD និង  
សហគមន៍របស់ពួកគេ។

យុទ្ធសាស្ត្រនេះរួមបញ្ចូលផែនការសកម្មភាពដែលនឹងណែនាំការអនុវត្តរបស់យើង។ វានឹងតាមដាន និងវាយតម្លៃវឌ្ឍនភាពរបស់យើងក្នុងការសម្រេចបាននូវលទ្ធផលនៃយុទ្ធសាស្ត្រក្នុងរយៈពេល 4 ឆ្នាំខាងមុខ។ ការមានផែនការសកម្មភាពនេះជួយយើងបង្កើតការផ្លាស់ប្តូរ។ វាធ្វើឱ្យប្រាកដថា យើងមានទំនួលខុសត្រូវ និងបន្តស្តាប់ រៀនសូត្រ និងទទួលយកមតិកែលម្អ ដើម្បីឱ្យយើងផ្តល់នូវយុទ្ធសាស្ត្រមួយដែលឆ្លើយតបទៅនឹងតម្រូវការនានារបស់  
សហគមន៍ក្នុងពេលអនាគត។

ខ្ញុំមានមោទនភាពខ្លាំងណាស់ចំពោះការងារដែលបានឈានដល់ការបង្កើតយុទ្ធសាស្ត្រនេះ។ ទោះជាយ៉ាងណាក៏ដោយ ខ្ញុំចង់ទទួលស្គាល់ថានេះគ្រាន់តែជាការចាប់ផ្តើមនៃដំណើររបស់យើងប៉ុណ្ណោះ។ នៅតែមានការងារជាច្រើនដែលត្រូវធ្វើដើម្បីកែលម្អលទ្ធផលសម្រាប់អ្នកចូលរួម CALD នានា។

ខ្ញុំសូមថ្លែងអំណរគុណចំពោះក្រុមផ្ដល់យោបល់ខាងក្រៅ (EAG) និងសម្ព័ន្ធជនពិការជាតិពន្ទថ្នាក់ជាតិ (NEDA)។ ការណែនាំ និងដំបូន្មានរបស់អ្នកនៅគ្រប់ដំណាក់នៃការរចនារួមគ្នា និងការបង្កើតយុទ្ធសាស្រ្តនេះគឺជាលិខិតុបករណ៍សំខាន់មួយ។

ការបង្កើតទំនាក់ទំនងដ៏រឹងមាំ និងយូរអង្វែងជាមួយ EAG, NEDA, វិស័យនេះ និង  
សហគមន៍ គឺជាសមិទ្ធិផលសំខាន់មួយសម្រាប់ NDIA។ ខ្ញុំទន្ទឹងរង់ចាំធ្វើការយ៉ាងជិតស្និទ្ធជាមួយគ្នាសម្រាប់ឆ្នាំខាងមុខ។

ប្រសិនបើអ្នកជាមនុស្សម្នាក់ក្នុងចំណោមមនុស្សជាច្រើនដែលមកពីសហគមន៍ CALD ដែលបានចែករំលែកបទពិសោធន៍របស់អ្នកជាមួយយើង - ខ្ញុំសូមអរគុណដោយផ្ទាល់ខ្លួន។ ការរៀនសូត្រពីអ្នកមានន័យថា យើងរួមគ្នាធ្វើការឆ្ពោះទៅរកការធានានូវសមធម៌ និងការរួមបញ្ចូលសម្រាប់ពលរដ្ឋអូស្ត្រាលីទាំងអស់ដែលមានពិការភាព។

លោកស្រី Rebecca Falkingham

ប្រធាននាយកប្រតិបត្តិ

## បុព្វកថារបស់ប្រធានក្រុមប្រឹក្សាភិបាល

**សម្ព័ន្ធជនពិការនៃជាតិសាសន៍ថ្នាក់ជាតិ (NEDA)**

យុទ្ធសាស្រ្តនៃភាពចម្រុះផ្នែកវប្បធម៌ និងភាសា (CALD) នៃ NDIS កត់សម្គាល់នូវព្រឹត្តិការណ៍ដ៏សំខាន់មួយក្នុងការស្វែងរក NDIS ដែលមានលក្ខណៈរួមបញ្ចូល និងមានសមភាពកាន់តែច្រើនថែមទៀត។ វាគឺជាសក្ខីភាពមួយចំពោះការប្តេជ្ញាចិត្តរបស់ NDIA ក្នុងការរៀនសូត្រពីអតីតកាល និងធ្វើការរួមគ្នាជាមួយសហគមន៍ CALD នានាដើម្បីកសាងអនាគតមួយកាន់តែប្រសើរឡើង។ យុទ្ធសាស្ត្រនេះពិនិត្យមើលលើឧបសគ្គនានាដែលមនុស្សមានពិការភាពមកពីសាវតា CALD ប្រឈមមុខក្នុងការទទួលបាន និងការប្រើប្រាស់ NDIS ហើយស្វែងរកការដោះស្រាយតាមរយៈសកម្មភាពសមស្រប និងទាន់ពេលវេលា។

ដោយទាញចេញពីបទពិសោធន៍ និងការចូលរួមរបស់ NEDA ក្នុងការរចនារួមគ្នាលើការរៀបចំយុទ្ធសាស្រ្តនេះ ខ្ញុំមានចិត្តចង់ឃើញការផ្តោតអារម្មណ៍នៃយុទ្ធសាស្ត្រនេះ នៅតែមានលើការផ្តល់នូវលទ្ធផលវិជ្ជមានជាក់ស្តែងសម្រាប់មនុស្សដែលមានពិការភាពមកពីសាវតា CALD។ យុទ្ធសាស្ត្រគួរតែនៅតែជាដំណើរការប្រកបដោយភាពស្វាហាប់ និងមានលក្ខណៈដដែលៗ ដែលទីភ្នាក់ងារធានារ៉ាប់រងជនពិការថ្នាក់ជាតិ (NDIA) បន្តវាយតម្លៃវឌ្ឍនភាព សម្របខ្លួនទៅនឹងកាលៈទេសៈដែលផ្លាស់ប្តូរ ហើយនៅតែឆ្លើយតបទៅនឹងបញ្ហាប្រឈម និងឱកាសដែលកំពុងកើតមាន។

សំខាន់បំផុត ខ្ញុំសង្ឃឹមថា មនុស្សដែលមានពិការភាពមកពីសាវតា CALD នឹងនៅតែនាំមុខគេសម្រាប់យុទ្ធសាស្ត្រនេះ។ ការចូលរួមជាបន្តបន្ទាប់របស់ពួកគេនឹងធានាថាការយល់ដឹងស៊ីជម្រៅ និងជំនាញដែលមិនអាចកាត់ថ្លៃបានរបស់ពួកគេត្រូវបានប្រើប្រាស់ដើម្បីអនុវត្ត និងតាមដានបានដោយជោគជ័យលើយុទ្ធសាស្ត្រនេះ និងផែនការសកម្មភាពរបស់ខ្លួន។ យើងនៅ NEDA ប្តេជ្ញាធ្វើការរួមគ្នាជាមួយមនុស្សដែលមានពិការភាពមកពីសាវតា CALD, NDIA, សមាជិកក្រុមផ្ដល់យោបល់ខាងក្រៅ (EAG) និងអ្នកពាក់ព័ន្ធផ្សេងទៀត ដើម្បីជំរុញឱ្យមានការផ្លាស់ប្តូរជាវិជ្ជមាន។

លោកស្រី Maryanne Cosic

ប្រធានក្រុមប្រឹក្សាភិបាល

## មាតិកា

[1. សេចក្ដីផ្ដើម 6](#_Toc256000005)

[2. វិធីសាស្រ្តនៃការរចនារួមគ្នា 8](#_Toc256000006)

[2.1 អភិបាលកិច្ចគម្រោង 8](#_Toc256000007)

[2.2 ដំណើរការរចនារួមគ្នា 8](#_Toc256000008)

[2.3 អភិបាលកិច្ច និងការរាយការណ៍ 12](#_Toc256000018)

[3. ហេតុផលនានាចំពោះការផ្លាស់ប្តូរ 15](#_Toc256000021)

[4. យុទ្ធសាស្ត្រ 18](#_Toc256000029)

[4.1 ហេដ្ឋារចនាសម្ព័ន្ធ 18](#_Toc256000030)

[4.2 សមត្ថភាពបុគ្គលិក 20](#_Toc256000037)

[4.3 ទំនាក់ទំនងដែលអាចចូលប្រើប្រាស់បានដោយជនពិការ 21](#_Toc256000042)

[4.4 ទីផ្សារ 22](#_Toc256000047)

[4.5 ទិន្នន័យ 23](#_Toc256000052)

[4.6 ការផ្សព្វផ្សាយ 24](#_Toc256000057)

[5. ជំហានបន្ទាប់ 26](#_Toc256000060)

[6. ឧបសម្ព័ន្ធ A 27](#_Toc256000061)

[7. ឧបសម្ព័ន្ធ B 28](#_Toc256000063)

[8. ឧបសម្ព័ន្ធ C 30](#_Toc256000065)

## សេចក្ដីផ្ដើម

សហគមន៍មានភាពចម្រុះផ្នែកវប្បធម៌ និងភាសា (CALD) គឺជាផ្នែកសំខាន់មួយនៃសង្គម និងអត្តសញ្ញាណអូស្ត្រាលី។ មានពលរដ្ឋអូស្ត្រាលីប្រហែល 8 លាននាក់កើតនៅក្រៅប្រទេស ហើយប្រហែល 300 ភាសានិយាយនៅទូទាំងប្រទេសអូស្ត្រាលី។ [[1]](#footnote-2)

ខណៈពេលដែល 30% នៃពលរដ្ឋអូស្ត្រាលីទាំងអស់សម្គាល់ថាមកពីសាវតា CALD មានតែ 10% នៃអ្នកចូលរួមនៅក្នុងគម្រោងធានារ៉ាប់រងជនពិការថ្នាក់ជាតិ (NDIS) ប៉ុណ្ណោះកំណត់អត្តសញ្ញាណថាជា CALD។ សម្រាប់មនុស្សដែលមកពីសាវតា CALD មានបញ្ហាប្រឈម និងឧបសគ្គពិសេសក្នុងការសិក្សា ទទួលបាន និងប្រើប្រាស់ NDIS។

ដើម្បីកែលម្អលទ្ធផលសម្រាប់អ្នកចូលរួម CALD ទីភ្នាក់ងារធានារ៉ាប់រងជនពិការថ្នាក់ជាតិ (NDIA) បានប្តេជ្ញាបង្កើតយុទ្ធសាស្រ្តមានភាពចម្រុះផ្នែកវប្បធម៌ និងភាសាថ្មីមួយ ឆ្នាំ 2024-2028 (យុទ្ធសាស្ត្រ) និងផែនការសកម្មភាព។

នៅក្នុងការបង្កើតយុទ្ធសាស្ត្រនេះ, NDIA មានគោលបំណង៖

* បង្កើនការចូលប្រើប្រាស់ និងការចូលរួមក្នុង NDIS សម្រាប់សហគមន៍ CALD នានា
* បង្កើនការប្រើប្រាស់ផែនការ NDIS ដោយអ្នកចូលរួម CALD នានា
* កែលម្អបទពិសោធន៍ជាមួយ NDIS រួមទាំងដំណើរការ ប្រព័ន្ធ និងបុគ្គលិករបស់ខ្លួន សម្រាប់អ្នកចូលរួម CALD និងសហគមន៍នានា។

យុទ្ធសាស្ត្រនេះត្រូវបានបង្កើតឡើងតាមរយៈការរចនារួមគ្នា។ ការរចនារួមគ្នាពាក់ព័ន្ធនឹងកិច្ចសហការជាមួយមនុស្សដែលមានពិការភាពមកពីសាវតា CALD (រួមទាំងអ្នកចូលរួម CALD) គ្រួសារ និងអ្នកថែទាំរបស់ពួកគេ ស្ថាប័នកំពូល អង្គការតំណាងជនពិការ និងអ្នក  
ផ្តល់សេវានៅគ្រប់ដំណាក់កាលនៃការរៀបចំបង្កើតយុទ្ធសាស្ត្រនេះ។

សម្ព័ន្ធជនពិការនៃជាតិសាសន៍ថ្នាក់ជាតិ (NEDA) ដែលជាអង្គការជនពិការថ្នាក់ជាតិបាន  
ផ្តល់ដំបូន្មានជាបន្តបន្ទាប់អំពីសិទ្ធិរបស់មនុស្សដែលមានពិការភាពមកពីសាវតា CALD។ NDIA ក៏បានបង្កើតក្រុមផ្ដល់យោបល់ខាងក្រៅ (EAG) ដើម្បីស្តាប់ ស្វែងយល់ និងជួយដើម្បីសម្រេចឱ្យបានលទ្ធផលកាន់តែប្រសើរឡើងសម្រាប់សហគមន៍ CALD នានា។ EAG ធ្វើការជាមួយ និងតំណាងឱ្យមនុស្សដែលមានពិការភាពមកពីសហគមន៍ CALD នានា។

យុទ្ធសាស្ត្រនេះមានគោលបំណងដោះស្រាយឧបសគ្គនានាដែលកំណត់តាមរយៈដំណើរការរចនារួមគ្នា។ ឧបសគ្គទាំងនេះរួមមាន៖

* ប្រព័ន្ធ NDIS ដំណើរការ និងការរចនាការផ្តល់សេវាមិនមានលក្ខណៈរួមបញ្ចូល  
  សហគមន៍ CALD នានាទេ។
* បុគ្គលិក និងដៃគូរបស់ NDIS មិនយល់ដឹងអំពីតម្រូវការផ្នែកវប្បធម៌ ឬរបៀបចូលរួមដ៏ល្អបំផុតជាមួយសហគមន៍ CALD នានាទេ។
* ទំនាក់ទំនង NDIS មិនអាចចូលប្រើប្រាស់បានទេ ហើយមិនឆ្លុះបញ្ចាំងពីភាពចម្រុះផ្នែកវប្បធម៌ និងភាសាទេ។
* ភាពអាចរកបាននៅមានកម្រិតចំពោះសេវាកម្មគាំទ្រជនពិការដែលសមស្រប និងមានសុវត្ថិភាពផ្នែកវប្បធម៌។
* មានទិន្នន័យមានកំណត់ដែលកត់ត្រាទុកបានត្រឹមត្រូវនូវបទពិសោធន៍ និងតម្រូវការរបស់អ្នកចូលរួម CALD នានា។[[2]](#footnote-3)

រាជគណៈកម្មការស៊ើបអង្កេតសាធារណៈជាផ្លូវការលើអំពើហិង្សា ការរំលោភបំពាន ការធ្វេសប្រហែស និងការកេងប្រវ័ញ្ចជនពិការ (រាជគណៈកម្មការ) ក៏ទទួលស្គាល់ឧបសគ្គទាំងនេះផងដែរ។ រាជគណៈកម្មការ បានរកឃើញថា NDIS គឺ "ស្មុគស្មាញពេកសម្រាប់មនុស្សជាច្រើន [មកពីសាវតា CALD] ដើម្បីចូលប្រើប្រាស់"។[[3]](#footnote-4)

រាជគណៈកម្មការ ក៏បានរកឃើញថា មនុស្សដែលមានពិការភាពមកពីសាវតា CALD មិនសូវទទួលបានជោគជ័យក្នុងការបំពេញតាមលក្ខណៈវិនិច្ឆ័យនៃការចូលប្រើប្រាស់ NDIS ទេ ហើយកាន់តែទំនងថែមទៀត មនុស្សទាំងនោះត្រូវបានគេកេងប្រវ័ញ្ច និងមានតម្រូវការផ្នែក  
វប្បធម៌ និងភាសាជាក់លាក់ ដែលប្រព័ន្ធនេះតែងតែមិនអាចបំពេញបាន។ បញ្ហាប្រឈមទាំងនេះក៏ត្រូវបានឮនៅក្នុងការសន្ទនាមួយចំនួនជាមួយបណ្ដាអ្នកចូលរួម NDIS នៅក្នុងអំឡុងពេលនៃការពិនិត្យសើរើ NDIS នៅឆ្នាំ 2023។[[4]](#footnote-5)

គោលដៅ និងសកម្មភាពនានានៅក្នុងយុទ្ធសាស្ត្រនេះត្រូវបានបង្កើតឡើងដើម្បីដោះស្រាយឧបសគ្គទាំងនេះ។ ផែនការសកម្មភាពក៏ត្រូវបានបង្កើតឡើងផងដែរ ដើម្បីធ្វើឱ្យប្រាកដថា យុទ្ធសាស្ត្រអាចត្រូវបានអនុវត្ត និងវាស់ស្ទង់វឌ្ឍនភាពរបស់វា។ យុទ្ធសាស្ត្រ និងផែនការសកម្មភាពនឹងត្រូវបានប្រើរួមគ្នា ដើម្បីកែលម្អលទ្ធផលសម្រាប់មនុស្សដែលមានពិការភាពមកពីសាវតា CALD។

យុទ្ធសាស្ត្រ និងផែនការសកម្មភាពនេះ សម្របតាមរបកគំហើញ និងអនុសាសន៍នានាដែលបានមកពីការពិនិត្យសើរើ NDIS និងរាជគណៈកម្មការ។

យុទ្ធសាស្ត្រ និងផែនការសកម្មភាពនេះនឹងរួមចំណែកដល់ការរៀបចំបង្កើត NDIS មួយដែលមានលក្ខណៈរួមបញ្ចូល និងមានការឆ្លើយតបផ្នែកវប្បធម៌ ស្របតាមកម្មវត្ថុនានានៃ  
យុទ្ធសាស្ត្រជនពិការរបស់ប្រទេសអូស្ត្រាលី ឆ្នាំ 2021-2031។[[5]](#footnote-6)

## វិធីសាស្រ្តនៃការរចនារួមគ្នា

NDIA ប្តេជ្ញាចិត្តក្នុងការចូលរួមនៅក្នុងវិធីនានាដែលមានអត្ថន័យ និងអាចចូលប្រើប្រាស់បានដោយជនពិការ ដើម្បីផ្តល់នូវលទ្ធផលប្រសើរឡើងសម្រាប់មនុស្សដែលមានពិការភាព។ ការប្តេជ្ញាចិត្តនេះមានន័យថាបទពិសោធន៍ជីវិតរបស់អ្នកចូលរួម និងក្រុមគ្រួសារទាំងឡាយគឺជាស្នូលនៃការរចនា និងការអនុវត្តគោលនយោបាយរបស់ NDIS។

ការរចនារួមនៅ NDIA គឺជាដំណើរការសហការគ្នា។ វាពាក់ព័ន្ធនឹងមនុស្សដែលមានពិការភាព គ្រួសាររបស់ពួកគេ អ្នកថែទាំរបស់ពួកគេ និងសមាជិកនៅក្នុងវិស័យនេះ ធ្វើការរួមគ្នាដើម្បីរៀបចំការគាំទ្រ និងសេវាកម្មនានាដល់ជនពិការ។ ទំនាក់ទំនងសំខាន់ៗជាមួយ NEDA និង EAG មានសារៈសំខាន់ចំពោះការរចនារួមគ្នានៃយុទ្ធសាស្ត្រនេះ។ ក្រុមទាំងនេះបានផ្តល់ការណែនាំ និងជំនាញក្នុងអំឡុងពេលនៃការបង្កើតយុទ្ធសាស្ត្រនេះ។

### 2.1 អភិបាលកិច្ចគម្រោង

NEDA បានធ្វើការជាមួយ NDIA ដើម្បីបង្កើតយុទ្ធសាស្ត្រនេះ។ ពួកគេបានផ្តល់នូវដំបូន្មាន និងមតិកែលម្អលើវិធីសាស្រ្តនេះ ហើយបានធានាថាបទពិសោធន៍រស់នៅ និងទស្សនៈវិស័យ CALD បានជ្រាបព័ត៌មានច្បាស់លាស់នៅគ្រប់ដំណាក់កាលនៃការអភិវឌ្ឍន៍យុទ្ធសាស្ត្រនេះ។

NDIA បានបង្កើត EAG ដើម្បីត្រួតពិនិត្យលើការរចនារួមគ្នានៃយុទ្ធសាស្រ្តនេះ។ សមាជិកទាំងនោះមកពីទូទាំងប្រទេសអូស្ត្រាលី។ ពួកគេតំណាងឱ្យបណ្ដាអ្នកចូលរួម CALD ក្រុមជនពិការ ក្រុម CALD និងមនុស្សផ្សេងទៀតដែលមានចំណេះដឹងឯកទេសអំពីបញ្ហានានាដែលប៉ះពាល់ដល់សហគមន៍ CALD។

EAG ទទួលខុសត្រូវចំពោះ៖

* ការធានាថាវិធី និងវិធីសាស្រ្តនៃការរចនារួមគ្នាគឺអាចចូលប្រើប្រាស់បានដោយជនពិការ ដើម្បីឱ្យសហគមន៍ CALD ចម្រុះអាចចូលរួមបាន
* ការផ្តល់ការណែនាំ និងការគាំទ្រក្នុងការរៀបចំផែនការសកម្មភាពចូលរួមនានា
* ការភ្ជាប់ NDIS ជាមួយសហគមន៍ និងបុគ្គលនានា
* ការគាំទ្រផែនការយុទ្ធសាស្ត្រ និងសកម្មភាពចុងក្រោយ។

បញ្ជីនៃអង្គការនានាដែលជាសមាជិកនៃ EAG គឺមាននៅក្នុង [ឧបសម្ព័ន្ធ A។](#_6._Appendix_A)

NDIA ក៏បានបង្កើតក្រុមការងារផ្ទៃក្នុងមួយផងដែរ។ សមាជិករបស់ខ្លួនរួមមានអ្នកពាក់ព័ន្ធជាន់ខ្ពស់នៅក្នុង NDIA។ តួនាទីរបស់ក្រុមការងារផ្ទៃក្នុងគឺផ្តល់ដំបូន្មានលើប្រធានបទពិភាក្សា។ ក្រុមនេះក៏នឹងផ្តល់ការគាំទ្រលើការអនុវត្តសកម្មភាពយុទ្ធសាស្ត្រនេះផងដែរ។

### 2.2 ដំណើរការរចនារួមគ្នា

យុទ្ធសាស្ត្រនេះត្រូវបានរចនារួមគ្នាជាមួយមនុស្សដែលមានពិការភាពមកពីសាវតា CALD បណ្ដាស្ថាប័នកំពូល អង្គការតំណាងជនពិការ តំណាងវិស័យ អង្គការតស៊ូមតិ អ្នកផ្តល់សេវានានា និងបុគ្គលិក NDIS។ ដំណើរការរចនារួមគ្នាបានអនុវត្តតាមក្របខណ្ឌការចូលរួមរបស់ NDIA។[[6]](#footnote-7)

ដំណើរ​ការ​រចនា​រួម​បាន​ធ្វើ​តាម​ 3 ដំណាក់កាល។

1. **ដំណាក់កាលស្វែងយល់** ពាក់ព័ន្ធនឹងការយល់ដឹងអំពីបញ្ហាប្រឈមនានាដែលបានប្រឈមដោយអ្នកចូលរួម CALD។
2. **ដំណាក់កាលបង្កើត** ពាក់ព័ន្ធនឹងការបង្កើតដំណោះស្រាយជាមួយបណ្ដាអ្នកចូលរួម CALD និងអ្នកពាក់ព័ន្ធនានា។
3. **ដំណាក់កាលផ្ដល់ និងវាយតម្លៃ** ពាក់ព័ន្ធនឹងការផ្តល់នូវយុទ្ធសាស្ត្រ និងផែនការសកម្មភាព CALD បន្ទាប់មកការតាមដាន និងវាយតម្លៃលទ្ធផលក្នុងរយៈពេល 4 ឆ្នាំខាងមុខ។

#### ដំណាក់កាលស្វែងរក

ដំណាក់កាលស្វែងរក បានចាប់ផ្តើមនៅខែតុលា ឆ្នាំ 2021។ គោលបំណងនៃដំណាក់កាលស្វែងរក គឺដើម្បីស្វែងយល់ពីបញ្ហាប្រឈមនានាដែលមនុស្សមកពីសាវតា CALD ជួបប្រទះ នៅពេលចូលប្រើប្រាស់ និងប្រើប្រាស់ NDIS។ សិក្ខាសាលាចំនួនពីរ ក្រុមផ្តោតអារម្មណ៍ចំនួន 6 និងការពិភាក្សាមួយទល់នឹងមួយចំនួន 12 ត្រូវបានធ្វើឡើងជាមួយមនុស្សដែលមានពិការភាពមកពីសាវតា CALD ក្រុមគ្រួសារ អ្នកថែទាំរបស់ពួកគេ និង EAG។

បញ្ហាប្រឈមទាំងឡាយដែលបានឮជាប់លាប់នៅក្នុងការសន្ទនាជាមួយអ្នកចូលរួម CALD នានា ត្រូវបានបំបែកជាក្រុមទៅតាមវិស័យអាទិភាពនានា។ NDIA និង NEDA បានធ្វើការយ៉ាងជិតស្និទ្ធជាមួយគ្នាដើម្បីធ្វើឱ្យប្រាកដថាគោលដៅទាំឡាយសម្រាប់យុទ្ធសាស្ត្រ និងផែនការសកម្មភាព ដោះស្រាយវិស័យជាអាទិភាពទាំងនេះ។

NEDA និង EAG បានយល់ព្រមលើវិស័យអាទិភាព និងគោលដៅនានា។ បន្ទាប់មកពួកគេបានចែករំលែកវាជាមួយ EAG តាមរយៈវេទិកា និងការពិភាក្សាខុសៗគ្នានៅដើមឆ្នាំ 2022។   
វិស័យជាអាទិភាពទាំងនេះត្រូវបានបោះពុម្ពនៅក្នុងរបាយការណ៍ស្វែងរកក្នុងឆ្នាំ 2022 ហើយស្ថិតនៅក្នុងផ្នែកទី 3 នៃឯកសារយុទ្ធសាស្ត្រនេះ។[[7]](#footnote-8)

#### ដំណាក់កាលបង្កើត

ដំណាក់កាលបង្កើតបានកើតឡើងចាប់ពីខែតុលា ឆ្នាំ 2022 ដល់ខែតុលា ឆ្នាំ 2023។ វាពាក់ព័ន្ធនឹងការកំណត់អត្តសញ្ញាណសកម្មភាព និងដំណោះស្រាយនានាដើម្បីដោះស្រាយគោលដៅទាំងឡាយ។ ក្នុងអំឡុងនៃដំណាក់កាលនេះ មនុស្សត្រូវបានស្នើឱ្យផ្តោតលើដំណោះស្រាយជាក់ស្តែង ឬលទ្ធផលដ៏ល្អសម្រាប់បញ្ហាប្រឈមនានាដែលបានកំណត់នៅក្នុងដំណាក់កាលស្វែងរក។

NDIA បានធ្វើការជាមួយមនុស្សដែលមានពិការភាពជាង 800 នាក់ដែលមកពីសាវតា CALD ក៏ដូចជាក្រុមគ្រួសាររបស់ពួកគេ អ្នកថែទាំរបស់ពួកគេ និងវិស័យ CALD។ ការផ្តល់ព្រឹត្តិការណ៍ និងសកម្មភាពខុសៗគ្នាជាច្រើនមានសារៈសំខាន់ចំពោះ NDIA។ វាបានធានាឱ្យមនុស្សដែលមានពិការភាពមកពីសាវតា CALD មានអារម្មណ៍ថាត្រូវបានគាំទ្រក្នុងការចែករំលែកបទពិសោធន៍ និងគំនិតរបស់ពួកគេដើម្បីកែលម្អ NDIS។

វិធីសាស្រ្តនៃការចូលរួមរួមមាន៖

* ក្រុមផ្តោតអារម្មណ៍
* ការសន្ទនាសហគមន៍
* កិច្ចប្រជុំចូលរួមដោយភាគីពាក់ព័ន្ធថ្នាក់ជាតិ
* វគ្គផ្តល់ព័ត៌មានសាធារណៈនានា។

បុគ្គល និងអង្គការនានាដែលបានចូលរួមក្នុងដំណាក់កាលបង្កើត បានតំណាងឱ្យភាពចម្រុះនៃប្រភេទជនពិការ សាវតា CALD ទីតាំងភូមិសាស្រ្ត និងអាយុផ្សេងៗគ្នា។ ក្នុងចំណោមបណ្ដាក្រុមវប្បធម៌ និងភាសាដែលបានតំណាងគឺ៖

* ក្រុមវប្បធម៌ និងភាសាថ្មី និងកំពុងលេចធ្លោ (បណ្ដាក្រុមដែលទើបមកដល់ថ្មីៗ ឬតាំងទីលំនៅក្នុងប្រទេសអូស្ត្រាលីថ្មីៗ)
* ជនចំណាកស្រុកមនុស្សធម៌ និងជនភៀសខ្លួន
* បណ្ដាសហគមន៍ថ្លង់ខ្លាំង ថ្លង់ហើយងងឹតភ្នែក និងមានការពិបាកស្ដាប់
* សហគមន៍យុវជនពហុវប្បធម៌។

សូមមើល [ឧបសម្ព័ន្ធ B](#_7._Appendix_B) សម្រាប់បញ្ជីពេញលេញនៃក្រុមវប្បធម៌ និងភាសាដែលបានចូលរួម។

#### ក្រុមផ្តោតអារម្មណ៍

ក្រុមផ្តោតអារម្មណ៍បានចាប់ផ្តើមនៅចុងឆ្នាំ 2022។ ពួកគេបានគ្របដណ្តប់លើប្រធានបទចំនួន 6 ដែលស្របតាមវិស័យអាទិភាពដែលបានព្រមព្រៀងគ្នានៅក្នុងដំណាក់កាលស្វែង  
រក។

ក្រុមផ្តោតអារម្មណ៍នីមួយៗត្រូវបានដឹកនាំរួមគ្នាដោយសមាជិក EAG ហើយត្រូវបានចូលរួមដោយអ្នកចូលរួម CALD ក្រុមគ្រួសារ អ្នកថែទាំរបស់ពួកគេ អ្នកតំណាងវិស័យ និងអ្នកជំនាញខាងប្រធានបទពិភាក្សាដែលមកពី NDIA។

ជាសរុបមនុស្ស 38 នាក់បានចូលរួមក្នុងក្រុមផ្តោតអារម្មណ៍ចំនួន 6 ខុសៗគ្នា។ ក្រុមនីមួយៗបានជួបគ្នាជាសរុបចំនួន 3 ដង។

គោលបំណងនៃក្រុមផ្តោតអារម្មណ៍គឺដើម្បីពិភាក្សានៅសិក្ខាសាលាអំពីសកម្មភាព និងដំណោះស្រាយនានាដើម្បីសម្រេចបាននូវគោលដៅនានាពីដំណាក់កាលស្វែងរក។

#### ការសន្ទនាសហគមន៍

ការសន្ទនាសហគមន៍បានកើតឡើងនៅដើមឆ្នាំ 2023។ ការសន្ទនាទាំងនេះគឺក្រៅផ្លូវការ ដែលភាគច្រើនជាការជួបជុំគ្នាដោយផ្ទាល់ជាមួយមនុស្សដែលមានពិការភាពមកពី  
សហគមន៍ CALD នានា។

ការសន្ទនាត្រូវបានសម្របសម្រួលដោយសមាជិកដែលគួរឱ្យទុកចិត្តម្នាក់របស់សហគមន៍ពួកគេដែលមានទំនាក់ទំនងស្រាប់ជាមួយក្រុម។ គោលបំណងនៃការសន្ទនាទាំងនេះគឺដើម្បី  
ស្តាប់ពីមនុស្សដែល NDIS មិនសូវចូលរួមល្អជាទម្លាប់ និងអ្នកទាំងនោះដែលមិនសូវចូលរួមតាមអ៊ីនធឺណិត។

មនុស្សសរុបប្រហែល 150 នាក់បានចូលរួមក្នុងការសន្ទនាចំនួន 15 លើក ដែលធ្វើឡើងនៅទូទាំងប្រទេស។ តួនាទីរបស់ NDIA នៅក្នុងការសន្ទនាទាំងនេះគឺដើម្បីស្តាប់។

ការសន្ទនាជាច្រើនត្រូវបាននិយាយជាភាសាពួកគេ។ នៅក្នុងករណីទាំងនេះ ប្រតិចារិកមិនត្រូវបានកំណត់អត្តសញ្ញាណទេ ហើយបន្ទាប់មកត្រូវបានបកប្រែជាភាសាអង់គ្លេស។ ការសន្ទនារួមមានការពិភាក្សាបន្ថែមលើការរៀនសូត្រ និងសកម្មភាពនានាដែលបានពិភាក្សានៅក្នុងក្រុមផ្តោតអារម្មណ៍។ នេះបានធ្វើឱ្យប្រាកដថា សកម្មភាពនានាបានឆ្លុះបញ្ចាំងពីតម្រូវការរបស់មនុស្សដែលមានពិការភាពមានកាន់តែច្រើនមកពីសាវតា CALD, គ្រួសារ និងអ្នកថែទាំរបស់ពួកគេ។

#### វគ្គផ្តល់ព័ត៌មាន

វគ្គផ្តល់ព័ត៌មានបែបនិម្មិតសម្រាប់សាធារណៈជនបានកើតឡើងនៅក្នុងខែកុម្ភៈ ឆ្នាំ 2023។ ក្នុងអំឡុងពេលនៃវគ្គទាំងនេះ NDIA បានចែករំលែករបកគំហើញពីក្រុមផ្តោតអារម្មណ៍ និងការសន្ទនាសហគមន៍ទាំងនេះ។ វគ្គទាំងនេះផ្តោតលើរបៀបដែល NDIS អាចត្រូវបានធ្វើឱ្យប្រសើរឡើងសម្រាប់មនុស្សដែលមានពិការភាពមកពីសាវតា CALD។

អ្នកចូលរួមរួមមានសមាជិកសាធារណៈមកពីទូទាំងប្រទេសអូស្ត្រាលី។ ពួកគេមកពីសាវតាមានវប្បធម៌ និងភាសាខុសៗគ្នា ហើយធ្លាប់មានបទពិសោធន៍ដែលបានឆ្លងកាត់ក្នុងជីវិតមានពិការភាព។

អ្នកចូលរួមត្រូវបានលើកទឹកចិត្តឱ្យចែករំលែកមតិកែលម្អ គំនិត និងបទពិសោធន៍របស់ពួកគេតាមរយៈអ៊ីមែល ការឆ្លើយតបនឹងការស្ទង់មតិ ឬសារបង្ហោះ។

មនុស្សប្រហែល 500 នាក់បានចូលរួមក្នុងវគ្គចំនួន 3។ អ្នកចូលរួមបន្ទាប់មកទៀតមានការដាក់បញ្ជូនជាលាយលក្ខណ៍អក្សរចំនួន 140 ដែលផ្តល់តាមរយៈការឆ្លើយតបនឹងការស្ទង់មតិ អ៊ីមែល និងសារបង្ហោះ។

វគ្គផ្តល់ព័ត៌មានក៏ត្រូវបានធ្វើឡើងសម្រាប់អ្នកផ្តល់សេវានានាផងដែរ។ វគ្គនេះត្រូវបានរៀបចំឡើងដោយ សេវាkm mជនពិការថ្នាក់ជាតិ (NDS)។ វគ្គផ្តល់ព័ត៌មាននេះបានពិភាក្សាអំពីរបៀបដែល NDIS ដំណើរការសម្រាប់អ្នកចូលរួម CALD ដោយផ្តោតលើបញ្ហា និងដំណោះស្រាយទាំងឡាយដែលទាក់ទងនឹងអ្នកផ្តល់សេវានានា។

#### ការចូលរួមរបស់ភាគីពាក់ព័ន្ធថ្នាក់ជាតិ

NDIA បានអញ្ជើញអង្គការជាច្រើនឱ្យចែករំលែកមតិកែលម្អរបស់ពួកគេតាមរយៈការទំនាក់ទំនងជាលាយលក្ខណ៍អក្សរ ឬការពិគ្រោះយោបល់ជាលក្ខណៈបុគ្គលនៅចុងឆ្នាំ 2022។

ការពិគ្រោះយោបល់ជាលក្ខណៈបុគ្គលត្រូវបានធ្វើឡើងជាមួយអង្គការប្រមាណ 20 ដែលតំណាងឱ្យសហគមន៍ CALD នានានៅទូទាំងប្រទេសអូស្ត្រាលី។ បញ្ជីនៃអង្គការនានាដែលបានចូលរួមក្នុងការពិគ្រោះយោបល់ទាំងនេះអាចរកបាននៅក្នុង [ឧបសម្ព័ន្ធ B](#_7._Appendix_B)**។**

#### ព្រឹត្តិការណ៍កិច្ចប្រជុំកំពូល CALD ឆ្នាំ 2023

គោលដៅ និងសកម្មភាពនានាដែលបានរចនារួមគ្នាតាមរយៈសកម្មភាពចូលរួមទាំងអស់ត្រូវបានធ្វើតេស្តជាមួយ EAG នៅឯកិច្ចប្រជុំកំពូល CALD ឆ្នាំ 2023។

គោលបំណងនៃកិច្ចប្រជុំកំពូល CALD គឺដើម្បីពិភាក្សា ឆ្លុះបញ្ចាំង និងកែលម្អគោលដៅ និងសកម្មភាពនានាដែលបានស្នើឡើង និងកំណត់ពីគម្លាត ឬផ្នែកណាមួយសម្រាប់ធ្វើការកែលម្អ។

#### ការយល់ព្រមលើយុទ្ធសាស្ត្រ EAG

EAG បានយល់ព្រមលើសេចក្តីព្រាងយុទ្ធសាស្ត្រ និងផែនការសកម្មភាពចុងក្រោយនៅឯកិច្ចប្រជុំបែបនិម្មិតនៅខែសីហា ឆ្នាំ 2023។

EAG បានយល់ព្រម៖

* វិធីសាស្រ្តអភិបាលកិច្ចសម្រាប់យុទ្ធសាស្ត្រនេះ
* ផែនការសម្រាប់ការតាមដាន និងការរាយការណ៍លើយុទ្ធសាស្ត្រនេះ
* តួនាទីបន្តរបស់ពួកគេ។

#### ដំណាក់កាលផ្ដល់ និងវាយតម្លៃ

ដំណាក់កាលចុងក្រោយនៃដំណើរការរចនារួមគ្នាគឺការផ្តល់ ការអនុវត្ត និងការវាយតម្លៃលើយុទ្ធសាស្ត្រ CALD ថ្មី។

ផែនការសកម្មភាពស្ថិតនៅស្របជាមួយយុទ្ធសាស្ត្រនេះ។ នឹងមានការវាយតម្លៃជាបន្តបន្ទាប់ ដើម្បីធានាថាផែនការសកម្មភាពនេះត្រូវបានអនុវត្តដោយជោគជ័យ។ ផែនការសកម្មភាពនេះគូសបញ្ជាក់អំពីវិធីសាស្រ្តវាយតម្លៃចំពោះរឿងនេះ។ NDIA ប្តេជ្ញាចិត្តក្នុងការរចនារួមគ្នា។ ក៏ប្តេជ្ញាក្នុងការផ្តល់ និងវាយតម្លៃយុទ្ធសាស្ត្រនេះផងដែរ។ តាមរយៈការអនុវត្តការប្តេជ្ញាចិត្តទាំងនេះ, NDIS អាចយល់ដឹង ឆ្លើយតប និងផ្តល់ដល់សហគមន៍ CALD បានកាន់តែប្រសើរឡើង។

### 2.3 អភិបាលកិច្ច និងការរាយការណ៍

ដើម្បីសម្រេចបាននូវគោលដៅនៃយុទ្ធសាស្ត្រនេះ រចនាសម្ព័ន្ធអភិបាលកិច្ច និងគណនេយ្យភាពច្បាស់លាស់ត្រូវបានបង្កើតឡើង។ ទាំងនេះរួមមានការរាយការណ៍ប្រកបដោយតម្លាភាព និងជាបន្ត ការតាមដាន និងការវាយតម្លៃលើសកម្មភាពនានា។ នេះនឹងគាំទ្រដល់ការអនុវត្តយុទ្ធសាស្ត្រ។ វាក៏នឹងធានាថា EAG, វិស័យ CALD និងសហគមន៍នានាទទួលបានមតិកែលម្អជាបន្តបន្ទាប់។

#### អភិបាលកិច្ច

វិធីសាស្រ្តរាយការណ៍ និងតាមដានសម្រាប់យុទ្ធសាស្ត្រនេះ អនុវត្តតាមគោលនយោបាយវាយតម្លៃរបស់ខុម្មិនវែល (Commonwealth)។ វារួមបញ្ចូលទាំងការប្រមូលទិន្នន័យ និងការតាមដានវឌ្ឍនភាព។[[8]](#footnote-9)

សមាជិកនៃ EAG ដែលជាផ្នែកនៃការរចនារួមគ្នា និងការបង្កើតយុទ្ធសាស្រ្តនេះក៏នឹងពាក់ព័ន្ធជាមួយនឹងរបៀបដែលយុទ្ធសាស្រ្តនេះត្រូវបានអនុវត្ត និងវាយតម្លៃផងដែរ។ ពួកគេទទួលខុសត្រូវចំពោះ៖

* ការធ្វើជាតំណាងឱ្យសំឡេង និងតម្រូវការរបស់មនុស្សដែលមានពិការភាពមកពី  
  សាវតា CALD
* ការផ្តល់ព័ត៌មាន និងដំបូន្មាន ដើម្បីគាំទ្រដល់ការអនុវត្តយុទ្ធសាស្ត្រនេះ
* ពិនិត្យឡើងវិញ និងផ្តល់មតិកែលម្អលើវឌ្ឍនភាព និងបច្ចុប្បន្នភាព។

ទំនួលខុសត្រូវទាំងនេះ និងការរំពឹងទុកសម្រាប់ EAG គឺស្ថិតនៅក្នុងលក្ខខណ្ឌយោងដែលបានធ្វើបច្ចុប្បន្នភាព។ ការនេះត្រូវបានយល់ព្រមដោយ EAG។

EAG នឹងធ្វើឱ្យប្រាកដថា អ្នកចូលរួម CALD ក្រុមពិការ ស្ថាប័នកំពូល និងមនុស្សដែលមានចំណេះដឹងឯកទេសអំពីបញ្ហា CALD ត្រូវបានតំណាងនៅក្នុងការអនុវត្តយុទ្ធសាស្ត្រនេះ។

ក្រុមការងារផ្ទៃក្នុងរបស់ NDIA នឹងជួយក្នុងការអនុវត្តយុទ្ធសាស្ត្រនេះ។ ក្រុមនេះទទួលខុសត្រូវក្នុងការសម្រេចចិត្ត សម្របសម្រួល វាស់វែង និងរាយការណ៍អំពីវឌ្ឍនភាព ប្រៀបធៀបជាមួយនឹងសកម្មភាពរបស់យុទ្ធសាស្ត្រ។

#### ការរាយការណ៍ និងការតាមដាន

NDIA នឹងផ្តល់ព័ត៌មានថ្មីៗជាប្រចាំដល់ EAG, វិស័យ CALD និងសហគមន៍នានា ដើម្បីបង្ហាញពីវឌ្ឍនភាព។ ទាំងនេះ​រួម​មាន៖

* **របាយការណ៍វឌ្ឍនភាពប្រចាំឆ្នាំ** ដែលនឹងបង្ហាញពីវឌ្ឍនភាពឆ្ពោះទៅរកសកម្មភាព និងលទ្ធផលរបស់យុទ្ធសាស្ត្រនេះ។ របាយការណ៍ទាំងនេះនឹងរួមបញ្ចូលព័ត៌មានថ្មីៗរង្វាស់វឌ្ឍនភាព។ រង្វាស់វឌ្ឍនភាពទាំងនោះនឹងត្រូវបានបោះពុម្ពនៅលើគេហទំព័រ NDIS។
* **ព័ត៌មានថ្មីៗអំពីវឌ្ឍនភាពពាក់កណ្តាលឆ្នាំ** ដែលនឹងផ្តល់នូវទិដ្ឋភាពទូទៅនៃវឌ្ឍនភាព ធៀបនឹងសកម្មភាពនីមួយៗ។ បច្ចុប្បន្នភាពនេះនឹងត្រូវបានផ្តល់ទៅឱ្យ EAG។

មនុស្សដែលមានពិការភាពមកពីសាវតា CALD, EAG និងផ្នែក CALD នឹងបន្តផ្តល់មតិកែលម្អ ដើម្បីធានាថា យុទ្ធសាស្ត្រ និងផែនការសកម្មភាពនេះបន្តមានបច្ចុប្បន្នភាព ហើយថាវាបន្តបំពេញតាមតម្រូវការរបស់សហគមន៍ CALD នានា។ ជាលទ្ធផល សកម្មភាព លទ្ធផល និងសូចនាករនានាអាចត្រូវបានកែលម្អ ដើម្បីឆ្លុះបញ្ចាំងពីមតិកែលម្អនេះ។ របាយការណ៍ប្រចាំឆ្នាំ និងព័ត៌មានថ្មីៗអំពីវឌ្ឍនភាពនឹងរៀបរាប់លម្អិតអំពីការផ្លាស់ប្តូរណាមួយបែបនេះ។

[ផែនការសកម្មភាព](https://www.ndis.gov.au/about-us/strategies/cultural-and-linguistic-diversity-strategy) រៀបរាប់ពីលទ្ធផល និងរង្វាស់វឌ្ឍនភាពសម្រាប់សកម្មភាពនីមួយៗ ក្នុងរយៈពេលខ្លី មធ្យម និងរយៈពេលវែង។

## ហេតុផលនានាចំពោះការផ្លាស់ប្តូរ

នៅពេលចាប់ផ្តើមនៃដំណើរការរចនារួមគ្នា ស៊េរីនៃក្រុមផ្តោតអារម្មណ៍ ការពិភាក្សាជាក្រុម និងការពិភាក្សាមួយទល់មួយត្រូវបានធ្វើឡើងជាមួយបណ្ដាអ្នកចូលរួម CALD, គ្រួសារ និងអ្នកថែទាំរបស់ពួកគេ។ មនុស្សដែលបានចូលរួមចែករំលែកបទពិសោធន៍របស់ពួកគេ និងបញ្ហាប្រឈមដែលពួកគេជួបប្រទះ ខណៈពេលចូលប្រើប្រាស់ និងប្រើប្រាស់ NDIS។

បញ្ហាប្រឈមនានាដែលត្រូវបានគេឮញឹកញាប់បំផុតអាចរកឃើញនៅក្នុងរបាយការណ៍ដំណាក់កាលស្វែង។[[9]](#footnote-10) របាយការណ៍នេះត្រូវបានគាំទ្រ និងយល់ព្រមដោយ EAG។

បញ្ហាប្រឈមទាំងនេះត្រូវបានបែងចែកជាក្រុមទៅក្នុងវិស័យអាទិភាពនានា៖

### វិស័យអាទិភាពទី 1៖ ហេដ្ឋារចនាសម្ព័ន្ធ

គោលនយោបាយ នីតិវិធី និងប្រព័ន្ធ NDIS មិនឆ្លុះបញ្ចាំងពីតម្រូវការផ្នែកវប្បធម៌ និងភាសារបស់អ្នកចូលរួមទាំងអស់នោះទេ។

បញ្ហាប្រឈមនានាមាន៖

* ប្រព័ន្ធជនពិការរបស់អូស្ត្រាលី និង NDIS ពិបាកយល់ដឹង និងប្រើប្រាស់។
* ប្រព័ន្ធ និងដំណើរការ NDIS មិនទទួលស្គាល់វប្បធម៌ ប្រពៃណីយ ការយល់ដឹងរបស់ជនពិការ និងតួនាទីគ្រួសារដែលមានស្រាប់នៅក្នុងសហគមន៍ CALD ទេ។

### វិស័យអាទិភាពទី 2៖ សមត្ថភាពបុគ្គលិក

បុគ្គលិក និងដៃគូរបស់ NDIS មិនផ្តល់សេវាកម្មស៊ីសង្វាក់គ្នាប្រកបដោយសុវត្ថិភាព និង  
លក្ខណៈរួមបញ្ចូលសម្រាប់វប្បធម៌ទាំងអស់ទេ។

បញ្ហាប្រឈមនានាមាន៖

* អ្នកចូលរួម CALD និងអ្នកដែលបានតែងតាំង គ្រួសារ និងអ្នកថែទាំរបស់ពួកគេ មិនមានសិទ្ធិចូលប្រើ NDIS និងបុគ្គលិកដៃគូដែលយល់ដឹងពីតម្រូវការផ្នែកវប្បធម៌របស់ពួកគេ ឬផ្តល់សេវាកម្មតាមរបៀបដែលមានប្រសិទ្ធភាព និងសុវត្ថិភាព និងមានអត្ថន័យនោះទេ។

### វិស័យអាទិភាពទី 3៖ ទំនាក់ទំនងដែលអាចចូលប្រើប្រាស់បានដោយជនពិការ

ព័ត៌មានដែល NDIA ចែករំលែកគឺមិនងាយស្រួលយល់សម្រាប់វប្បធម៌ និងភាសាទាំងអស់ទេ។

បញ្ហាប្រឈមនានាមាន៖

* ការទំនាក់ទំនងដែលបានចែករំលែកអំពី NDIS គឺមានភាពស្មុគស្មាញ។ សូម្បីតែនៅពេលបកប្រែជាភាសាក៏ដោយ ការទំនាក់ទំនងតែងតែមិនបំពេញបានតាមតម្រូវការរបស់សហគមន៍ CALD នោះទេ។
* មធ្យោបាយមានកំណត់ដែលបុគ្គលិក និងដៃគូរបស់ NDIS ធ្វើទំនាក់ទំនងជាមួយអ្នកដាក់ពាក្យសុំ និងអ្នកចូលរួម តែងតែមិនឆ្លុះបញ្ចាំងពីវិធីដែលសហគមន៍ CALD នានាត្រូវការចូលរួមជាមួយ ឬវិធីដែលពួកគេចង់ចូលរួមជាមួយនោះទេ។

### វិស័យអាទិភាពទី 4៖ ទីផ្សារ

មិនមានការគាំទ្រ និងសេវាកម្មគ្រប់គ្រាន់ដែលបំពេញបានតាមតម្រូវការរបស់អ្នកចូលរួម CALD ទេ។

បញ្ហាប្រឈមនានាមាន៖

* អ្នកចូលរួម CALD មិនត្រូវបានគាំទ្រក្នុងការកំណត់អត្តសញ្ញាណ និងជ្រើសរើសសេវាកម្មទេ។
* អ្នកផ្តល់សេវាមិនត្រូវបានគាំទ្រដើម្បីលើកកម្ពស់ការគាំទ្រ និងសេវាកម្មដែលមានភាពជាក់លាក់ខាងវប្បធម៌ មានការឆ្លើយតប និងមានសុវត្ថិភាពទេ។

### វិស័យអាទិភាព 5៖ ទិន្នន័យ

ទិន្នន័យដែលបានប្រើប្រាស់ដោយ NDIA ចាំបាច់ត្រូវធ្វើឱ្យប្រសើរឡើង ដើម្បីទទួលបានការយល់ដឹងកាន់តែប្រសើរឡើងអំពីអ្នកចូលរួម CALD និងការគាំទ្រដែលពួកគេត្រូវការ។

បញ្ហាប្រឈមនានាមាន៖

* និយមន័យនៃ 'CALD' ដែលប្រើដោយ NDIS មិនទូលំទូលាយគ្រប់គ្រាន់ដើម្បីកំណត់អត្តសញ្ញាណមនុស្សពីសាវតា CALD ឱ្យបានត្រឹមត្រូវនោះទេ។ វាមិនកត់ត្រាទុក  
  លក្ខណៈផ្នែកវប្បធម៌ និងភាសាបានពេញលេញទេ។
* ភាគីពាក់ព័ន្ធមិនដឹងអំពីទិន្នន័យ NDIS ដែលអាចរកបានជាសាធារណៈអំពីអ្នកចូលរួម CALD និងរបៀបប្រើប្រាស់ទិន្នន័យនេះទេ។

វិស័យអាទិភាពចំនួន 5 ដំបូងបានជួយណែនាំដល់ការពិភាក្សា និងការចូលរួមជាមួយ  
សហគមន៍ CALD នានានៅក្នុងដំណាក់កាលបង្កើត។

វិស័យអាទិភាពទីប្រាំមួយ 'ការផ្សព្វផ្សាយ' ត្រូវបានរួមបញ្ចូលក្នុងអំឡុងពេលចូលរួមនៅក្នុងដំណាក់កាលបង្កើត។

វិស័យអាទិភាពនេះត្រូវបានបន្ថែមជាការឆ្លើយតបទៅនឹងមតិកែលម្អដែល NDIS ត្រូវការដើម្បីគាំទ្រកាន់តែប្រសើរឡើងដល់ប្រជាជន CALD ដែលនៅតែស្វែងយល់អំពី NDIS ឬមិនទាន់ដឹងអំពី NDIS នៅឡើយ។

### វិស័យអាទិភាពទី 6៖ ការផ្សព្វផ្សាយ

មានការគាំទ្រ និងសេវាកម្មមានកំណត់ដែលអាចរកបាន ដើម្បីទៅឈោងដល់ និងភ្ជាប់មនុស្សដែលមកពីគ្រប់វប្បធម៌ ភាសា និងសហគមន៍ទាំងអស់ទៅកាន់ NDIS។

បញ្ហាប្រឈមនានាមាន៖

* មនុស្សមានពិការភាពជាច្រើនដែលមកពីសាវតា CALD មិនត្រូវបានផ្តល់ឱ្យនូវព័ត៌មានដែលអាចឱ្យពួកគេយល់ដឹងអំពីសិទ្ធិទទួលបាន NDIS និងដំណើរការដាក់ពាក្យសុំនោះទេ។ ពួកគេក៏ជួបប្រទះនឹងឧបសគ្គនានាក្នុងការចូលប្រើប្រាស់ព័ត៌មានផងដែរ។
* មនុស្សមានពិការភាពជាច្រើនដែលមកពីសាវតា CALD មានការយល់ដឹងខុសៗគ្នាអំពីជនពិការ ហើយនៅពេលណាដែលវាអាចជាពេលវេលាដ៏ត្រឹមត្រូវក្នុងការទទួលបានការគាំទ្រ។
* មានការចូលប្រើប្រាស់ធនធានមានកម្រិត (រួមទាំងខ្លឹមសារជាភាសា) ដើម្បីគាំទ្រដល់មនុស្សដែលមានពិការភាពមកពីសាវតា CALD ដើម្បីយល់ដឹងពី NDIS។

#### បញ្ហាប្រឈមកាន់តែទូលំទូលាយ

បញ្ហាប្រឈមនានាដែលបានរាយបញ្ជីនៅក្នុងវិស័យអាទិភាពនីមួយៗបានណែនាំដល់ការរចនារួមគ្នានៃសកម្មភាព និងគោលដៅនានានៅក្នុងយុទ្ធសាស្ត្រនេះ (ជាលម្អិតនៅក្នុងផ្នែកទី 4)។

នៅទូទាំងការបង្កើតយុទ្ធសាស្ត្រ និងផែនការសកម្មភាពនេះ អ្នកចូលរួម CALD គ្រួសារ និងអ្នកថែទាំរបស់ពួកគេក៏បានពិភាក្សាអំពីបញ្ហា និងបញ្ហាប្រឈមកាន់តែទូលំទូលាយដែលពួកគេជួបប្រទះជាមួយ NDIS។

បញ្ហាទាំងនេះបន្ថែមលើបញ្ហាប្រឈមនានាដែលសហគមន៍ CALD ធ្លាប់ជួបប្រទះរួចហើយ។ ព័ត៌មានលម្អិតអំពីបញ្ហាទាំងនេះអាចរកបាននៅក្នុង [ឧបសម្ព័ន្ធ C](#_8._Appendix_C)។

## យុទ្ធសាស្ត្រ

យុទ្ធសាស្ត្រនេះមានគោលបំណងធ្វើឱ្យប្រសើរឡើងនូវលទ្ធផលសម្រាប់អ្នកចូលរួម CALD ដោយដោះស្រាយលើវិស័យអាទិភាពចំនួន 6៖

1. ហេដ្ឋារចនាសម្ព័ន្ធ
2. សមត្ថភាពបុគ្គលិក
3. ការទំនាក់ទំនងដែលអាចចូលប្រើប្រាស់បាន
4. ទីផ្សារ
5. ទិន្នន័យ
6. ការផ្សព្វផ្សាយ។

វិស័យនីមួយៗក្នុងចំណោមវិស័យទាំង 6 មានគោលដៅ និងសកម្មភាពមួយចំនួន។

* **គោលដៅ៖** គឺជាលទ្ធផលរយៈពេលវែងដែល NDIA ចង់សម្រេចបាន។
* **សកម្មភាព៖** គឺជាអ្វីដែល NDIA នឹងធ្វើដើម្បីសម្រេចបានគោលដៅ។

សកម្មភាពទាំង 28 ត្រូវបានបង្កើតឡើង ហើយនឹងត្រូវបានអនុវត្តរួមគ្នាជាមួយមនុស្សដែលមានពិការភាពមកពីសាវតា CALD, គ្រួសារ និងអ្នកថែទាំរបស់ពួកគេ, NEDA, EAG និងអ្នកតំណាងវិស័យផ្សេងទៀត។

យុទ្ធសាស្ត្រនេះត្រូវបានគាំទ្រដោយ [ផែនការសកម្មភាព](https://www.ndis.gov.au/about-us/strategies/cultural-and-linguistic-diversity-strategy) ដាច់ដោយឡែក ដើម្បីណែនាំដល់ការអនុវត្ត ការតាមដាន និងរាយការណ៍អំពីសកម្មភាពនានា។

### 4.1 ហេដ្ឋារចនាសម្ព័ន្ធ

ហេដ្ឋារចនាសម្ព័ន្ធគឺនិយាយអំពីតម្រូវការផ្នែកវប្បធម៌ និងភាសាដែលត្រូវបានបង្កើតឡើងនៅក្នុង NDIS និងប្រព័ន្ធដៃគូ គោលនយោបាយ និងនីតិវិធីនានា។

### គោលដៅទី 1

NDIA ប្រើប្រាស់និយមន័យដែលបានរចនា និងយល់ព្រមរួមគ្នានៃ 'សុវត្ថិភាពផ្នែកវប្បធម៌' និង 'សេវាសមស្រប និងឆ្លើយតបតាមវប្បធម៌'។

#### សកម្មភាពនានា

1. ធ្វើការជាមួយបណ្ដាសហគមន៍ជនពិការ CALD, ដៃគូ អ្នកផ្តល់សេវា និងគណៈ  
   កម្មការ NDIS ដើម្បីកំណត់និយមន័យនៃ 'សុវត្ថិភាពផ្នែកវប្បធម៌' និង 'សេវា  
   សមស្រប និងឆ្លើយតបតាមវប្បធម៌'។

### គោលដៅទី 2

គោលការណ៍ នីតិវិធី និងប្រព័ន្ធរបស់ NDIS អនុញ្ញាតឱ្យមានសិទ្ធិចូលប្រើ NDIS ដោយស្មើភាពគ្នា និងការប្រើប្រាស់ផែនការនានាសម្រាប់មនុស្សដែលមានពិការភាពមកពីសាវតា CALD។

#### សកម្មភាពនានា

1. ពិនិត្យឡើងវិញ និងធ្វើបច្ចុប្បន្នភាពគោលការណ៍ណែនាំប្រតិបត្តិការ NDIS ដើម្បីធ្វើឱ្យប្រាកដថាវាមានលក្ខណៈរួមបញ្ចូល មានសុវត្ថិភាពផ្នែកវប្បធម៌ និងទទួលស្គាល់តម្រូវការផ្នែកវប្បធម៌ និងភាសារបស់អ្នកចូលរួមទាំងឡាយ (ផ្អែកលើលទ្ធផលនៃសកម្មភាពទី 1)។
2. បង្កើត និងផ្តល់ការណែនាំដល់អ្នករៀបចំផែនការ ដើម្បីកែលម្អការយល់ដឹងរបស់ពួកគេអំពីការគាំទ្រដែលត្រូវការដោយអ្នកចូលរួម CALD។ នេះគួរតែរួមបញ្ចូល៖
3. ការគាំទ្រសម្រាប់អ្នកចូលរួម CALD ជាមួយនឹងការអនុវត្តផែនការ ប្រសិនបើភាសា ឬវប្បធម៌គឺជាឧបសគ្គ
4. ភាពអាចរកបាននៃធនធានជាភាសាសម្រាប់អ្នកចូលរួម CALD
5. ការផ្តល់មូលនិធិសម្រាប់ការចូលរួមសង្គម និងសហគមន៍កាន់តែច្រើនសម្រាប់អ្នកចូលរួម CALD
6. បង្កើនការប្រើប្រាស់វិធីសាស្រ្តទំនាក់ទំនងដែលអាចចូលប្រើប្រាស់បានតាម  
   វប្បធម៌ និងភាសា។
7. បង្កើត និងផ្សព្វផ្សាយការណែនាំដែលជួយបុគ្គលិក និងដៃគូរបស់ NDIS ឱ្យគាំទ្រជនភៀសខ្លួន និងជនចំណាកស្រុកដែលទើបមកដល់ថ្មីៗបានកាន់តែប្រសើរឡើងតាម  
   រយៈដំណើរការអនុវត្ត NDIS តាមរបៀបសមស្របតាមវប្បធម៌ និងទាន់ពេលវេលា។
8. ធ្វើការជាមួយភ្នាក់ងាររដ្ឋាភិបាលនានា ដើម្បីគាំទ្រជនភៀសខ្លួន និងជនចំណាកស្រុកដែលទើបមកដល់ថ្មីៗបានកាន់តែប្រសើរឡើង ដើម្បីចូលប្រើ NDIS។ នេះអាចរួមបញ្ចូលការប្រើប្រាស់ព័ត៌មានពីការវាយតម្លៃសុខភាព និងឯកសារគាំទ្រដែលបានបំពេញចប់សព្វគ្រប់មុនពេលមកដល់ ដើម្បីជួយកំណត់អត្តសញ្ញាណមនុស្សដែលមានពិការភាពឱ្យបានកាន់តែមានប្រសិទ្ធភាព។

### គោលដៅទី 3

ដំណើរការទំនាក់ទំនង NDIS ជាមួយសហគមន៍ CALD និងអ្នកចូលរួមនានាគឺសមស្របតាមវប្បធម៌ មានប្រសិទ្ធភាព និងមានតម្លាភាព ហើយលើកកម្ពស់ការជឿទុកចិត្ត។

#### សកម្មភាពនានា

1. ធ្វើការជាមួយគណៈកម្មការ NDIS ដើម្បីបង្កើត និងអនុវត្តដំណើរការ និងគោលការណ៍ណែនាំនានា។ ទាំងនេះនឹងជួយដល់មនុស្សដែលមានពិការភាពដែលមកពី  
   សាវតា CALD ផ្តល់មតិកែលម្អ និងអំពាវនាវដល់ការសម្រេចចិត្តរបស់ NDIS តាមរបៀបមានសុវត្ថិភាពខាងផ្នែកវប្បធម៌ និងអាចចូលប្រើប្រាស់បាន។

### 4.2 សមត្ថភាពបុគ្គលិក

សមត្ថភាពបុគ្គលិកគឺអំពីបុគ្គលិក NDIS និងដៃគូដែលមានការយល់ដឹង និងសមត្ថភាពក្នុងការផ្តល់សេវាកម្មប្រកបដោយសុវត្ថិភាព និងឆ្លើយតបតាមវប្បធម៌ដល់អ្នកចូលរួម និងក្រុមគ្រួសាររបស់ពួកគេ។

### គោលដៅទី 4

បុគ្គលិក និងដៃគូ NDIS យល់ដឹង និងឆ្លើយតបទៅនឹងតម្រូវការផ្នែកវប្បធម៌ និងភាសារបស់អ្នកចូលរួម និងរបៀបដែលតម្រូវការទាំងនេះអាចប៉ះពាល់ដល់ការគាំទ្រពិការភាពរបស់ពួកគេ។

#### សកម្មភាពនានា

1. ធ្វើការជាមួយសហគមន៍ CALD ទីភ្នាក់ងាររដ្ឋាភិបាល (រួមទាំងគណៈកម្មការ NDIS) និងអង្គការក្រៅរដ្ឋាភិបាល ដើម្បីផ្តល់កម្មវិធីអប់រំជាបន្តដល់បុគ្គលិក និងដៃគូរបស់ NDIS។ កម្មវិធីនឹងដំណើរការដើម្បីកែលម្អការយល់ដឹងផ្នែកវប្បធម៌ និងភាសា (រួមទាំងថ្លង់ ថ្លង់ហើយងងឹតភ្នែក និងមានការពិបាលស្ដាប់) និងសមត្ថភាពក្នុងការផ្តល់នូវអន្តរកម្មប្រកបដោយសុវត្ថិភាព ប្រសិទ្ធភាព និងសមស្របជាមួយមនុស្សមកពី  
   សាវតា CALD។
2. គាំទ្រឱកាសការងារសម្រាប់មនុស្សមកពីសាវតា CALD (រួមទាំងមនុស្សដែលមានពិការភាព) នៅ NDIA ដើម្បីធ្វើឱ្យប្រសើរឡើងក្នុងការធ្វើជាតំណាងនៅគ្រប់កម្រិតទាំងអស់។

### គោលដៅទី 5

បុគ្គលិក និងដៃគូរបស់ NDIS ប្រើប្រាស់សុវត្ថិភាពផ្នែកវប្បធម៌ និងការអនុវត្តដែលបានជ្រាបព័ត៌មានច្បាស់លាស់អំពីការតក់ស្លុតនៅក្នុងការចូលរួមទាំងអស់។

#### សកម្មភាពនានា

1. ធ្វើការជាមួយសហគមន៍ CALD ទីភ្នាក់ងាររដ្ឋាភិបាលនានា (រួមទាំងគណៈកម្មាការ NDIS) និងអង្គការក្រៅរដ្ឋាភិបាល ដើម្បីបង្កើតការអប់រំ និងការបណ្តុះបណ្តាលស្តីពីសុវត្ថិភាពផ្នែកវប្បធម៌ ការប្រឆាំងនឹងការរើសអើងជាតិសាសន៍ និងការអនុវត្តដែលបានជ្រាបព័ត៌មានច្បាស់លាស់អំពីការតក់ស្លុតចូលទៅក្នុងកញ្ចប់បណ្តុះបណ្តាលរបស់ NDIA។
2. បង្កើត និងផ្តល់ការបណ្តុះបណ្តាល និងធនធានដល់បុគ្គលិក និងដៃគូរបស់ NDIS លើការប្រើប្រាស់អ្នកបកប្រែផ្ទាល់មាត់ និងការគាំទ្រលើភាសាផ្សេងទៀត ដើម្បីកែលម្អបទពិសោធន៍របស់មនុស្សដែលមានពិការភាពមកពីសាវតា CALD នៅពេលធ្វើ  
   អន្តរកម្មជាមួយ NDIS។
3. បង្កើតផែនការ និងកម្មវិធីដែលមានការរួមបញ្ចូល CALD ដែលបន្តអភិវឌ្ឍ និងធ្វើឱ្យរីកចម្រើនដល់កន្លែងការងារដែលមានសុវត្ថិភាពផ្នែកវប្បធម៌ និងមានលក្ខណៈរួមបញ្ចូលសម្រាប់បុគ្គលិក NDIS។
4. បង្កើតសហគមន៍នៃការអនុវត្តមួយដែលចែករំលែកការរៀនសូត្រដើម្បីជួយបុគ្គលិកធ្វើឱ្យប្រសើរឡើងនូវជំនាញរបស់ពួកគេ ដើម្បីធ្វើឱ្យពួកគេអាចគាំទ្រដល់បណ្ដាសហគមន៍ថ្លង់ខ្លាំង ថ្លង់ហើយងងឹតភ្នែក និងពិបាកស្តាប់។ ក្រុមការងារនេះនឹងរួមបញ្ចូលបុគ្គលិក NDIS និងដៃគូដែលមានជំនាញក្នុងការប្រើប្រាស់ភាសា Auslan។ វានឹងលើកកម្ពស់ភាពងាយស្រួលចូលប្រើសម្រាប់ជនពិការតាមរយៈគោលការណ៍ណែនាំ ដំណើរការ និងការគាំទ្រសម្រាប់ឱកាសចូលរួមនានា។

### 4.3 ទំនាក់ទំនងដែលអាចចូលប្រើប្រាស់បានដោយជនពិការ

ទំនាក់ទំនងដែលអាចចូលប្រើប្រាស់បានដោយជនពិការគឺអំពី NDIS ចែករំលែកព័ត៌មានតាមវិធីមួយចំនួនដែលបំពេញបានតាមតម្រូវការផ្នែកវប្បធម៌ និងការធ្វើទំនាក់ទំនងរបស់អ្នកចូលរួម CALD គ្រួសារ និងអ្នកថែទាំរបស់ពួកគេ។

### គោលដៅទី 6

បណ្តាញទំនាក់ទំនងដ៏មានប្រសិទ្ធភាពសម្រាប់សហគមន៍ និងអ្នកចូលរួម CALD នានា ត្រូវបានកំណត់ និងប្រើប្រាស់ដោយ NDIS។

#### សកម្មភាពនានា

1. ធ្វើការជាមួយសហគមន៍ CALD, គណៈកម្មការ NDIS និងវិស័យនេះ ដើម្បីបង្កើត និងអនុវត្តគោលការណ៍ណែនាំអំពីរបៀបទំនាក់ទំនងប្រកបដោយប្រសិទ្ធភាព និងចូលរួមជាមួយមនុស្សដែលមានពិការភាពមកពីសាវតា CALD។ នេះរួមបញ្ចូលព័ត៌មានជាភាសា និងតាមរយៈបណ្តាញខុសៗគ្នា ដូចជាវីដេអូ អូឌីយ៉ូ និងការបោះពុម្ព។
2. ពិនិត្យឡើងវិញ និងធ្វើបច្ចុប្បន្នភាពគេហទំព័រ NDIS វិបផតថល myplace, ការដាក់ពាក្យសុំ NDIS របស់ខ្ញុំ ឧបករណ៍ស្វែងរកអ្នកផ្តល់សេវា វិបផតថលអ្នកផ្តល់សេវា myplace និងមជ្ឈមណ្ឌលទំនាក់ទំនងថ្នាក់ជាតិ ដើម្បីកែលម្អការភាពងាយស្រួលចូលសម្រាប់ជនពិការ និងការរុករកសម្រាប់សហគមន៍ CALD និងអ្នកចូលរួមនានា។ នេះរួមបញ្ចូលទាំងការប្រើប្រាស់ព័ត៌មានជាភាសា និងការចូលប្រើជំនួយ នៅពេលដែលព័ត៌មានជាភាសាមិនអាចរកបាន។
3. ធ្វើការជាមួយបណ្ដាសហគមន៍ CALD, គណៈកម្មការ NDIS និងវិស័យនេះ ដើម្បីបង្កើត បោះពុម្ព និងអនុវត្តគោលការណ៍ណែនាំភាសា។ គោលការណ៍ណែនាំគួរតែគូសបញ្ជាក់អំពីព័ត៌មានភាសាណាដែលទាក់ទងនឹង NDIS គួរតែត្រូវបានបកប្រែ ដើម្បីបំពេញតម្រូវការរបស់សហគមន៍ CALD និងអ្នកចូលរួមនានា។

### គោលដៅទី 7

សហគមន៍ CALD និងអ្នកផ្តល់សេវានានាបានដឹង ហើយអាចចូលប្រើ សេវាបកប្រែផ្ទាល់មាត់ និងទទួលបានបទពិសោធន៍ប្រសើរឡើងជាមួយសេវាទាំងនេះ។

#### សកម្មភាពនានា

1. បង្កើត និងបោះផ្សាយនិយមន័យច្បាស់លាស់នៃពាក្យពេចន៍ជាក់លាក់របស់ NDIS ជាភាសាដើម្បីគាំទ្រដល់អ្នកចូលរួម CALD អ្នកផ្តល់សេវា ព្រមទាំងបកប្រែភាសាសរសេរ និងបកប្រែផ្ទាល់មាត់ (TIS) យល់ដឹង និងទំនាក់ទំនងលើពាក្យពេចន៍ជាក់លាក់របស់ NDIS បានកាន់តែប្រសើរឡើង។
2. បង្កើត និងទំនាក់ទំនងព័ត៌មានដែលអាចចូលប្រើប្រាស់បានទៅដល់សហគមន៍ CALD, អ្នកចូលរួម CALD និងអ្នកផ្តល់សេវាទាក់ទងនឹងរបៀបចូលប្រើប្រាស់ និងការប្រើប្រាស់ TIS និងអ្នកបកប្រែផ្ទាល់មាត់ជំនួស នៅពេលមិនអាចរកបានអ្នកបកប្រែផ្ទាល់មាត់ TIS។
3. ពិនិត្យឡើងវិញ និងធ្វើបច្ចុប្បន្នភាពដំណើរការសម្រាប់កិច្ចប្រជុំ NDIS ជាមួយអ្នកបកប្រែផ្ទាល់មាត់ (រួមទាំងភាសា Auslan) ដើម្បីកែលម្អវិធីសាស្រ្តទំនាក់ទំនង រួមទាំងជម្រើសសម្រាប់កិច្ចប្រជុំយូរជាងមុន អ្នកបកប្រែផ្ទាល់មាត់ដែលពេញចិត្ត ឬត្រូវការ និងសេវាកម្មបកប្រែផ្ទាល់មាត់ជួបមុខផ្ទាល់។

### 4.4 ទីផ្សារ

ទីផ្សារគឺអំពីការធ្វើឱ្យប្រសើរឡើងនូវភាពអាចរកបាន និងការផ្គត់ផ្គង់សេវាកម្ម NDIS ដែលសមស្របតាមវប្បធម៌ និងភាសា។ នេះរួមបញ្ចូលទាំងការផ្តល់ការគាំទ្រកាន់តែប្រសើរដល់អ្នកចូលរួម CALD ដើម្បីស្វែងរកអ្នកផ្តល់សេវាដែលផ្តល់សេវាកម្មប្រកបដោយសុវត្ថិភាព និងសមស្របតាមវប្បធម៌។

### គោលដៅទី 8

ព័ត៌មានអំពីការប្រើប្រាស់ NDIS និងការទទួលបានសេវាកម្មប្រកបដោយសុវត្ថិភាព និងសមស្របតាមវប្បធម៌ត្រូវបានធ្វើទំនាក់ទំនងបានប្រសិទ្ធភាពទៅបណ្ដាសហគមន៍ និងអ្នកចូលរួម CALD នានា។

#### សកម្មភាពនានា

1. ធ្វើការជាមួយគណៈកម្មការ NDIS ដើម្បីបង្កើត និងចែករំលែកព័ត៌មានជាមួយអ្នក  
   ផ្តល់សេវា NDIS នានា។ ចូលរួមជាមួយអ្នកផ្តល់សេវានានាដើម្បីបង្កើនការយល់ដឹងរបស់ពួកគេអំពីសហគមន៍មូលដ្ឋានរបស់ពួកគេ។ ពន្យល់ពីការរំពឹងទុកសម្រាប់ពួកគេក្នុងការផ្តល់នូវការគាំទ្រ និងសេវាកម្មសមស្របតាមវប្បធម៌ និងសុវត្ថិភាពដល់សហគមន៍ CALD នានា។
2. ធ្វើការជាមួយគណៈកម្មការ NDIS ដើម្បីបង្កើតយុទ្ធនាការទីផ្សារ និងការទំនាក់ទំនងបន្តដើម្បីបង្កើនការយល់ដឹងអំពីជម្រើស និងការគ្រប់គ្រង។ នេះរួមបញ្ចូលទាំងរបៀបដែលអ្នកចូលរួម CALD អាចជ្រើសរើសអ្នកផ្តល់សេវា ផ្លាស់ប្តូរអ្នកផ្តល់សេវា បង្កើតការការពារ និងធ្វើបណ្តឹងតវ៉ា។
3. ចូលរួមជាមួយគណៈកម្មាការ NDIS ដើម្បីបង្កើតស្តង់ដារការអនុវត្តអប្បបរមា ដែលអ្នកផ្តល់សេវានានាតម្រូវឱ្យអនុវត្តតាម ក៏ដូចជាវិធានការគុណភាពដែលបង្ហាញពីអ្វីដែលសេវាកម្មសមស្របតាមវប្បធម៌មើលទៅមានលក្ខណៈដូចម្តេច។ បន្ទាប់មកស្តង់ដារការអនុវត្ត និងវិធានការគុណភាពត្រូវបានធ្វើទំនាក់ទំនងបានច្បាស់លាស់ទៅកាន់អ្នកចូលរួម និងអ្នកផ្តល់សេវា CALD នានា។

### គោលដៅទី 9

មានអ្នកផ្តល់សេវា NDIS ជាច្រើនទៀតដែលផ្តល់ជូនសេវាគុណភាពដែលសមស្របតាម  
វប្បធម៌ មានការឆ្លើយតប និងមានសុវត្ថិភាព។

#### សកម្មភាពនានា

1. កំណត់បញ្ហាប្រឈម និងឧបសគ្គនានាដែលអង្គការសហគមន៍ CALD ជួបប្រទះក្នុងការផ្តល់ការគាំទ្រដល់ជនពិការ (រួមទាំងការសម្របសម្រួលការគាំទ្រ និងការថែទាំដោយផ្ទាល់)។ ធ្វើការជាមួយបណ្ដាទីភ្នាក់ងាររដ្ឋាភិបាល និងវិស័យនេះ ដើម្បីដោះស្រាយឧបសគ្គទាំងនេះ។
2. ធ្វើការជាមួយទីភ្នាក់ងាររដ្ឋាភិបាល និងអ្នកពាក់ព័ន្ធផ្សេងទៀតអំពីរបៀបបង្កើនចំនួនអ្នកបកប្រែផ្ទាល់មាត់ដែលត្រូវបានបញ្ជាក់ជាផ្លូវការដោយ អាជ្ញាធរទទួលស្គាល់ជាផ្លូវការថ្នាក់ជាតិសម្រាប់អ្នកបកប្រែភាសាសរសេរ និងអ្នកបកប្រែផ្ទាល់មាត់ (NAATI) ដែលយល់ដឹងអំពី NDIS និងសិទ្ធិរបស់ជនពិការ។

### 4.5 ទិន្នន័យ

ទិន្នន័យគឺអំពីការប្រមូល និងប្រើប្រាស់ទិន្នន័យរបស់ NDIA ដើម្បីយល់ដឹងកាន់តែច្បាស់អំពីអ្នកចូលរួម CALD និងតម្រូវការរបស់ពួកគេ កែលម្អសេវាកម្ម និងយល់ដឹងពីផលប៉ះពាល់នៃ NDIS។

### គោលដៅទី 10

NDIA ប្រើនិយមន័យដែលបានរចនា និងបានយល់ព្រមលើនិយមន័យនៃ 'CALD' ដែលគាំទ្រដល់ការប្រមូលទិន្នន័យត្រឹមត្រូវ និងមានប្រយោជន៍។

#### សកម្មភាពនានា

1. ធ្វើការជាមួយបណ្ដាសហគមន៍ CALD និងទីភ្នាក់ងាររដ្ឋាភិបាលនានា ដើម្បីបង្កើត និងផ្សព្វផ្សាយនិយមន័យនៃ CALD ដែលមានលក្ខណៈរួមបញ្ចូលបន្ថែមទៀត ដែលទទួលស្គាល់ចំណុចប្រសព្វផ្នែកវប្បធម៌ និងភាសា។ ធ្វើបច្ចុប្បន្នភាពវិធីសាស្ត្រប្រមូលទិន្នន័យ NDIA ដើម្បីសម្របតាមនិយមន័យនេះ ។

### គោលដៅទី 11

ការសម្រេចចិត្តផ្អែកលើទិន្នន័យ និងភស្តុតាងត្រូវបានប្រើប្រាស់ដោយ NDIA និងអ្នកពាក់ព័ន្ធ ដើម្បីកែលម្អសេវាកម្ម បទពិសោធន៍ និងលទ្ធផលសម្រាប់អ្នកចូលរួម CALD។

#### សកម្មភាពនានា

1. ស្រាវជ្រាវ កំណត់អត្តសញ្ញាណ និងបោះពុម្ពផ្សាយទិន្នន័យថ្មីពីអ្នកចូលរួមមកពីសាវតា CALD ដើម្បីអនុញ្ញាតឱ្យធ្វើការសម្រេចចិត្តផ្អែកលើភស្តុតាងកាន់តែប្រសើរឡើងដោយបុគ្គលិក NDIS, ដៃគូ និងវិស័យនេះ។

### 4.6 ការផ្សព្វផ្សាយ

ការផ្សព្វផ្សាយគឺអំពីការកសាងការគាំទ្រ និងសេវាកម្មដែលមានគោលដៅដើម្បីអប់រំ និងភ្ជាប់ទំនាក់ទំនងជាមួយមនុស្ស និងសហគមន៍នានាដែល NDIA មិនបានចូលរួមយ៉ាងល្អពីមុនមក។

### គោលដៅទី 12

មានការដឹង និងការយល់ដឹងកាន់តែច្រើនអំពី NDIS និងជនពិការនៅក្នុងសហគមន៍ CALD នានា។ នេះរាប់បញ្ចូលទាំងសិទ្ធិទទួលបាន NDIS, ដំណើរការដាក់ពាក្យសុំ និងការមាក់ងាយដែលអាចកើតមានទាក់ទងនឹងពិការភាពដែលជាឧបសគ្គក្នុងការចូលប្រើ NDIS។

#### សកម្មភាពនានា

1. ធ្វើការជាមួយគណៈកម្មការ NDIS និងសហគមន៍ CALD ដើម្បីបង្កើតយុទ្ធសាស្ត្រលើកកម្ពស់ការយល់ដឹងអំពី NDIS និងសិទ្ធិរបស់ជនពិការនៅក្នុងសហគមន៍ CALD ដែលបានកំណត់គោលដៅ និងដោះស្រាយការមាក់ងាយដែលអាចកើតមានទាក់ទងនឹងពិការភាព។ វាគួរតែប្រើប្រាស់បណ្តាញចូលរួមខុសៗគ្នាជាច្រើន ដោយមានព័ត៌មានជាភាសាអាចរកបាន ។
2. កំណត់ បង្កើត និងគាំទ្រដល់សកម្មភាពនានាមកពីអង្គការសហគមន៍ទាំងឡាយដែលលើកកម្ពស់ការយល់ដឹងអំពី NDIS (រួមទាំងសិទ្ធិទទួលបាន) និងកាត់បន្ថយការមាក់ងាយទាក់ទងនឹងពិការភាពនៅក្នុងបណ្ដាសហគមន៍ CALD ដែលបានកំណត់គោលដៅ។ បង្កើតទំនាក់ទំនងច្បាស់លាស់ទៅកាន់វិស័យនេះ ដើម្បីលើកកម្ពស់សកម្មភាពទាំងនេះ និងផ្តល់ការណែនាំអំពីរបៀបដែលបុគ្គលិក និងដៃគូរបស់ NDIS អាចចូលរួម និងគាំទ្រ។
3. ធ្វើការជាមួយបណ្ដាអង្គការ និងស្ថាប័នកំពូល ដើម្បីបង្កើតជំនាញនៃសេវាសំខាន់ៗ (រួមទាំងអ្នកជំនាញផ្នែកសុខភាព ដូចជាគ្រូពេទ្យព្យាបាលជំងឺទូទៅ អ្នកជំនាញ និងអ្នកឯកទេសទាក់ទងនឹងសុខភាព)។ ផ្តោតលើវិធីជួយជនពិការដែលមកពីសាវតា CALD ដើម្បីចូលប្រើប្រាស់ និងប្រើប្រាស់ NDIS។

## ជំហានបន្ទាប់

យុទ្ធសាស្ត្រនេះនឹងមានភាពសកម្មចាប់ពីដើមឆ្នាំ 2024 ដល់ឆ្នាំ 2028។ [ផែនការសកម្មភាព](https://www.ndis.gov.au/about-us/strategies/cultural-and-linguistic-diversity-strategy) គឺត្រូវប្រើជាមួយយុទ្ធសាស្ត្រនេះ។ វាគូសបញ្ជាក់៖

* ពីរបៀបដែលសកម្មភាពនីមួយៗនឹងត្រូវបានអនុវត្ត
* បន្ទាត់ពេលវេលាសម្រាប់សកម្មភាពនីមួយៗ
* លទ្ធផលជាលទ្ធផលនៃសកម្មភាពនីមួយៗ
* វិធានការនានាដើម្បីតាមដាន និងវាយតម្លៃវឌ្ឍនភាព។

របាយការណ៍វឌ្ឍនភាពប្រចាំឆ្នាំដំបូងនឹងត្រូវបានបោះពុម្ពនៅចុងឆ្នាំ 2024។ វានឹងបង្ហាញពីវឌ្ឍនភាពឆ្ពោះទៅរកការសម្រេចបាននូវសកម្មភាព និងលទ្ធផលទាំងឡាយរបស់យុទ្ធសាស្ត្រនេះ។ ជាផ្នែកនៃដំណើរការនេះ NDIA នឹងអញ្ជើញមតិកែលម្អពី EAG និងអ្នកពាក់ព័ន្ធផ្សេងទៀត។

ការស្តាប់ និងរៀនសូត្រពីមតិកែលម្អតាមពេលវេលា មានន័យថា NDIA អាចបន្តបំពេញបានតាមតម្រូវការរបស់អ្នកចូលរួម CALD ដោយឆ្លើយតបទៅនឹងការផ្លាស់ប្តូរ និងមតិកែលម្អពីផ្នែកពិការភាព និង CALD។

មុខងារតាមដាន និងរាយការណ៍ដែលកំពុងបន្តនៃយុទ្ធសាស្រ្តនេះនឹងបង្ហាញពីរបៀបដែល NDIS កំពុងកែលម្អលទ្ធផលសម្រាប់មនុស្សដែលមានពិការភាពមកពីសាវតា CALD ហើយនឹងកំណត់លើវិស័យនានាសម្រាប់ការកែលម្អ។

NDIA ប្តេជ្ញាបន្តធ្វើការយ៉ាងជិតស្និទ្ធជាមួយមនុស្សដែលមានពិការភាពមកពីសាវតា CALD ក្រុមគ្រួសារ និងអ្នកថែទាំរបស់ពួកគេ ស្ថាប័នកំពូល អង្គការតំណាងជនពិការ និងអ្នកផ្តល់សេវានានា។ NDIA នឹងធ្វើដូច្នេះដើម្បីប្រាកដថាយុទ្ធសាស្រ្តនេះអាចឆ្លើយតបទៅនឹងតម្រូវការរបស់សហគមន៍ CALD និងសហគមន៍មនុស្សពិការ និង CALD នាពេលអនាគត។

### 6. ឧបសម្ព័ន្ធ A

### បញ្ជីសមាជិកភាពក្រុមផ្ដល់យោបល់ខាងក្រៅ (តាមអង្គការ)

* សកម្មភាពស្តីពីពិការភាពក្នុងសហគមន៍ជាតិពន្ធ
* សាជីវកម្ម Amparo Advocacy Inc
* វេទិកាសហគមន៍ពហុវប្បធម៌ទីក្រុង Canberra
* បណ្តាញតស៊ូមតិជនពិការអូស្ត្រាលី
* អង្គការមនុស្សថ្លង់អូស្ត្រាលី (Deaf Australia)
* សេវាតស៊ូមតិសិទ្ធិរបស់ជនពិការ
* Cultura (ពីមុនហៅ Diversitat)
* សម្ព័ន្ធភាពចម្រុះ និងពិការភាព
* ក្រុមប្រឹក្សាសហគមន៍ជាតិពន្ធរដ្ឋវិចថូរៀ
* សហករណ៍សេវាកម្មសហគមន៍ជាតិពន្ធ
* ក្រុមប្រឹក្សាសហព័ន្ធនៃសហគមន៍ជាតិពន្ធប្រទេសអូស្ត្រាលី
* សាកលវិទ្យាល័យហ្គ្រីហ្វីត (Griffith University)
* ការរួមបញ្ចូលប្រទេសអូស្ត្រាលី (Inclusion Australia)
* ក្រុមប្រឹក្សាផ្ដល់យោបល់ដោយឯករាជ្យដល់ NDIA
* សាច់ញាតិ (Kin)
* សុខភាពផ្លូវចិត្តប្រទេសអូស្ត្រាលី (Mental Health Australia)
* មជ្ឈមណ្ឌលធនធានជនចំណាកស្រុក Launceston
* មជ្ឈមណ្ឌលធនធានជនចំណាកស្រុកភាគពាយ័ព្យ
* ក្រុមប្រឹក្សាពហុវប្បធម៌នៃដែនដីភាគខាងជើង
* សមាគមតស៊ូមតិជនពិការពហុវប្បធម៌រដ្ឋ NSW
* បណ្តាញតស៊ូមតិយុវជនពហុវប្បធម៌ – សហករណ៍យុវជនពិការ Youth Disability CaLD Collective
* ទីភ្នាក់ងារធានារ៉ាប់រងជនពិការថ្នាក់ជាតិ
* គណៈកម្មការធានាគុណភាព និងសុវត្ថិភាព NDIS
* សម្ព័ន្ធជនពិការជាតិពន្ធថ្នាក់ជាតិ
* សេវាសុខភាពជនភៀសខ្លួនរដ្ឋ NSW
* អ្នកចូលរួម គ្រួសារ និងអ្នកដែលបានតែងតាំងជាអ្នកថែទាំ
* មនុស្សដែលមានពិការភាពប្រទេសអូស្ត្រាលី (People with Disability Australia)
* ក្រុមប្រឹក្សាតាំងទីលំនៅប្រទេសអូស្ត្រាលី
* សេវាកម្មតាំងទីលំនៅអន្តរជាតិ
* និយាយភាសារបស់ខ្ញុំ (Speak My Language)
* សេវាកម្មពហុវប្បធម៌ទីក្រុងស៊ីដនីប៉ែកខាងលិច (SydWest Multicultural Services)
* TASC ថ្នាក់ជាតិ
* សាកលវិទ្យាល័យស៊ីដនី
* ស្ត្រីដែលមានពិការភាពប្រទេសអូស្ត្រាលី (Women with Disabilities Australia)

### 7. ឧបសម្ព័ន្ធ B

### ទិដ្ឋភាពទូទៅនៃការចូលរួម

NDIA បានចូលរួមជាមួយមនុស្សដែលកំណត់អត្តសញ្ញាណមានសាវតាផ្នែកវប្បធម៌មកពីតំបន់ខាងក្រោម៖

* អាមេរិក​ក​ណ្តា​ល
* អា​មេ​រិ​ច​ខាងត្បូង
* កោះការាបៀន
* អឺរ៉ុប - ខាងជើង
* អឺរ៉ុប - កណ្តាល
* អឺរ៉ុប - ខាងកើត
* អាហ្រ្វិក - ខាងជើង
* អាស៊ី - ឦសាន
* អាស៊ី - កណ្តាល
* អាស៊ី - ខាងត្បូង
* អាស៊ី-អាគ្នេយ៍
* អាស៊ី - ខាងលិច
* កោះប៉ាស៊ីហ្វិក

NDIA បានចូលរួមជាមួយមនុស្សដែលកំណត់អត្តសញ្ញាណសាវតាភាសារបស់ពួកគេជា៖

* ភាសាអង់គ្លេស
* ភាសាអារ៉ាប់
* ភាសាតាកាឡុក
* ភាសាតាមីល
* ភាសាជប៉ុន
* ភាសាបង់ក្លាដែស
* ភាសារុស្សី
* ភាសាបារាំង
* ភាសាអាឡឺម៉ង់
* ភាសាកាតាំង
* ភាសាវៀតណាម
* ភាសាចិនកុកងឺ
* ភាសាចិនហុកកៀន
* ភាសា Bahasa Malayu

NDIA បានចូលរួមជាមួយបុគ្គល និងក្រុមនានាដែលកំណត់ថាជាផ្នែកមួយនៃបណ្ដា  
សហគមន៍ដូចខាងក្រោម៖

* ក្រុមសហគមន៍ចិន
* ក្រុមពហុវប្បធម៌ចម្រុះ
* ក្រុមអ្នករកស៊ីផ្លូវភេទក្នុងឧស្សាហកម្ម (មកពីសហគមន៍ CALD ផ្សេងៗ)
* ក្រុមសហគមន៍អារ៉ាប់
* ក្រុមអ្នកថែទាំជនជាតិវៀតណាម
* ក្រុមសហគមន៍អាហ្វហ្គានីស្ថាន
* ជនចំណាកស្រុកមនុស្សធម៌នេប៉ាល់
* ក្រុមយុវជន CALD
* ក្រុមសហគមន៍ជនភៀសខ្លួន Ezidi (Yazidi)
* ក្រុមសហគមន៍ ពុនចាប៊ី
* ក្រុមសហគមន៍ហិណ្ឌូ
* ក្រុមសហគមន៍ថ្លង់ខ្លាំង ថ្លង់ហើយងងឹតភ្នែក និងមានការពិបាកស្ដាប់

NDIA បានចូលរួមជាមួយបណ្ដាអង្គការដូចខាងក្រោមជាផ្នែកនៃការចូលរួមរបស់អ្នកពាក់ព័ន្ធថ្នាក់ជាតិ៖

* សេកម្មវាសហគមន៍នៃសិទ្ធិចូលប្រើប្រាស់មានកំណត់ (Access Community Services Limited) (សិទ្ធិចូលប្រើប្រាស់)
* សិទ្ធិចូលប្រើប្រាស់ Access Plus WA Deaf
* សមាហរណកម្មជនភៀសខ្លួន និងជនចំណាកស្រុកសកម្ម នៅប្រទេសអូស្ត្រាលី
* សាជីវកម្ម Amparo Advocacy Inc
* សមាគមជនភៀសខ្លួនប្រទេសអូស្ត្រាលី
* មជ្ឈមណ្ឌលធនធានជនចំណាកស្រុកអូស្ត្រាលី
* អង្គការ Centacare
* សិទ្ធិចូលប្រើប្រាស់សហគមន៍ និងសេវាកម្ម SA
* អង្គការទំនាក់ទំនងមនុស្សថ្លង់ (Deaf Connect)
* អង្គការមនុស្សថ្លង់ និងងងឹតភ្នែកអូស្ត្រាលីខាងលិច (Deafblind Western Australians)
* ក្រុមប្រឹក្សាសហគមន៍ជាតិពន្ធរដ្ឋ NSW សាជីវកម្ម
* ក្រុមសុខភាព Fortify Health Group
* ក្រុមប្រឹក្សាសហគមន៍ពហុវប្បធម៌រដ្ឋ SA
* ពហុវប្បធម៌អូស្ត្រាលី
* សង្គមថែទាំថ្នាក់ជាតិ (National Care Society)
* កម្មវិធីជំនួយរបស់រដ្ឋ Queensland ដល់អ្នករស់រានមានជីវិតពីទារុណកម្ម និងការតក់ស្លុត
* មូលនិធិ Foundation House (មូលនិធិរដ្ឋវិចថូរៀ សម្រាប់អ្នករស់រានមានជីវិតពីការធ្វើទារុណកម្ម សាជីវកម្ម)
* សមាគមមនុស្សថ្លង់រដ្ឋអូស្ត្រាលីខាងលិច។
* ក្រុមសុខដមរមនាពិភពលោក (World Wellness Group)

### 8. ឧបសម្ព័ន្ធ C

### ការពិចារណា និងបញ្ហាកាន់តែទូលំទូលាយ

យុទ្ធសាស្ត្រ និងផែនការសកម្មភាព ដោះស្រាយលើវិស័យអាទិភាពចំនួន 6 ដែលបានកំណត់នៅក្នុងដំណើរការរចនារួមគ្នា។ ផ្នែកទី 3 កំណត់បញ្ហាប្រឈមសំខាន់ៗនៅក្នុងវិស័យអាទិភាពទាំងនេះ។

ការពិចារណាបន្ថែម និងបញ្ហាប្រឈមនានាដែលត្រូវបានលើកឡើងនៅទូទាំងការបង្កើតយុទ្ធសាស្ត្រ និងផែនការសកម្មភាពនេះ។ ការពិចារណា និងបញ្ហាប្រឈមទាំងនេះជះឥទ្ធិពលដល់របៀបដែលអ្នកចូលរួម CALD, គ្រួសារ និងអ្នកថែទាំរបស់ពួកគេក្នុងទទួលបាន និងប្រើប្រាស់ NDIS។ ពួកគេក៏ត្រូវបានគេស្តាប់ឮនៅក្នុងការសន្ទនាជាមួយអ្នកចូលរួមនានានៅក្នុងអំឡុងពេលពិនិត្យសើរើ NDIS (ឆ្នាំ 2023) ផងដែរ។

ទោះបីជាមិនត្រូវបានដោះស្រាយតាមរយៈយុទ្ធសាស្រ្តនេះក៏ដោយ ប៉ុន្តែការយល់ដឹងដែលបានរាយបញ្ជីខាងក្រោមត្រូវបានគេរំពឹងថានឹងជូនជាព័ត៌មានដល់ការងារនាពេលអនាគត និងកែលម្អរបៀបដែល NDIA ចូលរួមជាមួយមនុស្សដែលមានពិការភាព។

* **ការដាក់ពាក្យសុំ NDIS**៖ ដំណើរការដាក់ពាក្យសុំមានជំហានជាច្រើន ហើយមានការភ័ន្តច្រឡំ។ វាក៏មានបញ្ហាប្រឈមជាមួយនឹងការយល់ដឹង និងការប្រមូលភស្តុតាងដែលត្រូវការផងដែរ។ នេះត្រូវបានផ្សំឡើងដោយប្រភពជាច្រើននៃព័ត៌មាន និងការតម្រឹមមិនត្រឹមត្រូវរវាងវិស័យសុខាភិបាល និងវិស័យពិការភាព។
* **អន្តរវិស័យ**៖ បទពិសោធន៍របស់មនុស្សដែលមានពិការភាពមកពីសហគមន៍ CALD ត្រូវបានជះឥទ្ធិពលដោយកត្តាជាច្រើនដែលកំណត់អត្តសញ្ញាណរបស់ពួកគេ ដូចជាការកំណត់យេនឌ័រ ទំនោរផ្លូវភេទ សាសនា ឬសាវតាសេដ្ឋកិច្ចសង្គម។ អន្តរវិស័យនេះត្រូវការនូវការគាំទ្រ និងការឆ្លើយតបជាលក្ខណៈបុគ្គលពីបុគ្គលិក ដំណើរការ និងប្រព័ន្ធរបស់ NDIS។
* **គុណភាពអ្នកផ្តល់សេវា**៖ គុណភាពនៃសេវាកម្មជនពិការមិនស៊ីសង្វាក់គ្នា និងរងផលប៉ះពាល់ដោយ NDIA មានសមត្ថភាពតិចក្នុងការតាមដានគុណភាព និងការពារបទពិសោធន៍របស់អ្នកចូលរួមជាមួយអ្នកផ្តល់សេវានានាដែលមិនបានចុះឈ្មោះ។
* **ការប្រកួតប្រជែងអ្នកផ្តល់សេវា**៖ ទីផ្សារដែលមិនមានការប្រកួតប្រជែង ឬអាកប្បកិរិយារបស់អ្នកផ្តល់សេវាដែលមិនប្រកួតប្រជែងអាចនាំឱ្យអ្នកចូលរួមប្រើប្រាស់អ្នកផ្តល់សេវាតែមួយសម្រាប់ការគាំទ្រជាច្រើន។ នេះអាចបណ្តាលឱ្យមានជម្លោះផលប្រយោជន៍ និងកាត់បន្ថយជម្រើស និងការគ្រប់គ្រងរបស់អ្នកចូលរួម ។
* **កង្វះកិច្ចសហការគ្នារវាងភ្នាក់ងាររដ្ឋាភិបាលនានា**៖ ត្រូវការការតម្រឹមបន្ថែមទៀតដើម្បីកំណត់ និងផ្តល់ការគាំទ្រដែលត្រូវការ (ឧទាហរណ៍ ដើម្បីបង្កើតជំនាញភាសាអង់គ្លេស)។
* **ដែនកំណត់របស់អ្នកផ្តល់សេវាសុខភាព**៖ អ្នកជំនាញផ្នែកសុខភាព (រួមទាំងគ្រូពេទ្យព្យាបាលជំងឺទូទៅ) ខ្វះចំណេះដឹង និងការលើកទឹកចិត្តក្នុងការកែលម្អចំណេះដឹងរបស់ពួកគេ អំពីរបៀបជួយគាំទ្រដល់មនុស្សឱ្យបានសមស្របជាមួយនឹងទម្រង់បែបបទស្នើសុំចូលប្រើប្រាស់។
* **បទពិសោធន៍នៃអំពើហិង្សាក្នុងផ្ទះ និងក្នុងគ្រួសារ**៖ អំពើហិង្សាពីដៃគូស្និទ្ឋស្នាល និងក្នុងគ្រួសារបង្កឱ្យមានឧបសគ្គបន្ថែមសម្រាប់អ្នកចូលរួម នៅពេលចូលប្រើប្រាស់ និងប្រើប្រាស់ជំនួយ NDIS។

## ទីភ្នាក់ងារធានារ៉ាប់រងជនពិការថ្នាក់ជាតិ

[ndis.gov.au](http://ndis.gov.au/)

ទូរសព្ទ 1800 800 110

វិបឆាត (Webchat) [ndis.gov.au](http://ndis.gov.au/)

តាមដានយើងនៅលើបណ្តាញសង្គមរបស់យើង

[Facebook](https://www.facebook.com/NDISAus), [Twitter](https://twitter.com/NDIS), [Instagram](https://www.instagram.com/ndis_australia/), [YouTube](https://www.youtube.com/user/DisabilityCare), [LinkedIn](https://www.linkedin.com/company/national-disability-insurance-agency)

**សម្រាប់អ្នកដែលត្រូវការជំនួយជាភាសាអង់គ្លេស**

**TIS៖** 131 450

**សម្រាប់មនុស្សថ្លង់ ឬពិបាកស្តាប់**

**TTY៖** 1800 555 677

**Voice relay (ការបញ្ជូនបន្តសំឡេង)៖** 1800 555 727

**សេវាកម្មជាតិផ្នែកប្រាស្រ័យទាក់ទងជាមួយជនពិការ (National Relay Service)៖** [relayservice.gov.au](http://relayservice.gov.au/)

1. នៅក្នុងឯកសារនេះ 'CALD' សំដៅលើមនុស្សដែលជាកម្មសិទ្ធិ ឬកំណត់អត្តសញ្ញាណថាជាអ្នកមកពីសាវតាដែលមានវប្បធម៌ ឬភាសាខុសៗគ្នា។ NDIA មានផែនការយុទ្ធសាស្រ្ត និងផែនការសកម្មភាពដាច់ដោយឡែកសម្រាប់ប្រជាជាតិដំបូង ដើម្បីកែលម្អលទ្ធផលសម្រាប់មនុស្សដែលមានពិការភាពមកពីប្រជាជាតិដំបូង។ [↑](#footnote-ref-2)
2. NDIS, [*NDIS CALD Strategy 2023 – 2027 - Discover Phase Report*[PDF 297KB]](https://www.google.com.au/url?sa=t&rct=j&q=&esrc=s&source=web&cd=&ved=2ahUKEwjB59zq4rT_AhWLamwGHfouCIQQFnoECAkQAQ&url=https%3A%2F%2Fwww.ndis.gov.au%2Fmedia%2F5230%2Fdownload%3Fattachment&usg=AOvVaw0vETy70plH072jPnsMpRGW), 2022. [↑](#footnote-ref-3)
3. The Royal Commission into Violence, Abuse, Neglect and Exploitation of People with Disability, [*របាយការណ៍ស្រាវជ្រាវ - ឆ្ពោះទៅរកការទទួលបានការអនុវត្តដ៏ល្អបំផុតចំពោះសេវាកម្មនានាសម្រាប់មនុស្សដែលមានពិការភាពមានភាពចម្រុះផ្នែកវប្បធម៌ និងភាសា*[PDF 1.786KB]](https://disability.royalcommission.gov.au/system/files/2023-05/Research%20Report%20-%20Towards%20best-practice%20access%20to%20services%20for%20culturally%20and%20linguistically%20diverse%20people%20with%20a%20disability.pdf), 2023. [↑](#footnote-ref-4)
4. NDIS Review Panel, [*អ្វីខ្លះដែលយើងបានឮពីរបាយការណ៍*](https://www.ndisreview.gov.au/resources/reports/what-we-have-heard-report), 2023. [↑](#footnote-ref-5)
5. Department of Social Services, [*យុទ្ធសាស្ត្រជនពិការរបស់ប្រទេសអូស្ត្រាលី ឆ្នាំ 2021-2031*](https://www.disabilitygateway.gov.au/document/3106), 2021. [↑](#footnote-ref-6)
6. NDIS, [*ក្របខ័ណ្ឌការចូលរួម NDIA*](https://www.ndis.gov.au/news/7603-our-new-engagement-framework), 2022. [↑](#footnote-ref-7)
7. NDIS, [*យុទ្ធសាស្ត្រ NDIS ដែលមាន CALD ឆ្នាំ 2022-2027 - របាយការណ៍ដំណាក់កាលស្វែងយល់*[PDF 297KB]](https://www.google.com.au/url?sa=t&rct=j&q=&esrc=s&source=web&cd=&ved=2ahUKEwjB59zq4rT_AhWLamwGHfouCIQQFnoECAkQAQ&url=https%3A%2F%2Fwww.ndis.gov.au%2Fmedia%2F5230%2Fdownload%3Fattachment&usg=AOvVaw0vETy70plH072jPnsMpRGW), 2022. [↑](#footnote-ref-8)
8. Department of the Treasury, [*គោលនយោបាយវាយតម្លៃរបស់ខុម្មិនវែល (Commonwealth)*](https://evaluation.treasury.gov.au/about/commonwealth-evaluation-policy), 2021. [↑](#footnote-ref-9)
9. NDIS, [*NDIS CALD Strategy 2023–2027 - Discover Phase Report* [PDF 297KB]](https://www.google.com.au/url?sa=t&rct=j&q=&esrc=s&source=web&cd=&ved=2ahUKEwjB59zq4rT_AhWLamwGHfouCIQQFnoECAkQAQ&url=https%3A%2F%2Fwww.ndis.gov.au%2Fmedia%2F5230%2Fdownload%3Fattachment&usg=AOvVaw0vETy70plH072jPnsMpRGW), 2022. [↑](#footnote-ref-10)